Σαντορινιός: Περί Διαφωτισμού και Ορθόδοξης Παράδοσης\nΤι κοινό έχουν οι Φράγκοι, οι Προτεστάντες, ο Παπισμός, η Μασονία, ο Κοραής, τα "Ορθόδοξα" κατηχητικά του 19ου και 20ού αιώνα και ο Διαφωτισμός; Φυσικά την ΑΓΝΟΙΑ και ΑΠΟΜΑΚΡΥΝΣΗ τους από την Ορθόδοξη Παράδοση, και την ένταξή τους σε ένα αντιχριστιανικό σύστημα!\nΓράφει ο π. Γεωργίος Μεταλληνός\nΟ χώρος του Οικουμενικού Πατριαρχείου, που ήταν παροπλισμένος με τα όρια της Οθωμανικής Αυτοκρατορίας, κατεκλείσθη από Προτεστάντες ιεραποστόλους. Η ιεραποστολή λέγεται «mission» και οι ιεραπόστολοι του Προτεσταντισμού, αλλά και του Παπισμού, που προηγήθησαν μερικούς αιώνες και δεν υπάρχουνε σήμερα, ονομάζονται «missionari». Δεν κάνουν ιεραποστολή, κάνουν προσηλυτισμό. Γι’ αυτό εμείς χρησιμοποιούμε τον ξένο όρο, «missionari», για να τους χαρακτηρίσουμε και να τους διακρίνουμε από τους γνήσιους ιεραποστόλους του Ευαγγελίου.\nΟι missionari που έκαναν θραύση εδώ πέρα έμπαιναν στα σχολεία, έπαιρναν στα χέρια τους την εκπαίδευση, κ.ά.. Σκεφτείτε ότι οι κυβερνώντες ανέθεταν την εκπαίδευση στα χέρια των Προτεσταντών. Ο Καποδίστριας, ο καημένος, προσπάθησε να μετριάσει τα πράγματα. Έχω βρει εκθέσεις μισσιοναρίων, γιατί δούλεψα χρόνια σ’ αυτά τα θέματα, και λέγανε «Μας κάνει τον φίλο ο Καποδίστριας ενώ είναι ο μεγαλύτερος εχθρός μας». Είναι το μεγαλύτερο εγκώμιο προς τον Καποδίστρια! Αλλά δεν μπορούσε να συμμαζέψει τα πράγματα, ο Καποδίστριας, διότι χρειαζόταν μέσα και δεν τα είχε. Κι έτσι προσπαθούσε να ελέγξει την κατάσταση. Δηλαδή να παρακολουθεί για να μη προχωρούν παραπάνω απ’ ό,τι έπρεπε. Να προσφέρουν κάποια στοιχεία αλλά όχι να αιχμαλωτίζουν ψυχές, είτε γονείς είτε μαθητές, στον Προτεσταντισμό.\nΌταν ιδρύθησαν τα σχολεία του Καποδίστρια, που προσπάθησε το χάος εκείνο να το κάνει κράτος, ίδρυσε την Ιερατική Σχολή στον Πόρο και το Ορφανοτροφείο της Αιγίνης. Ήτανε τα ορφανά του πολέμου, τα παιδιά των θυμάτων του πολέμου. Και τι έκανε ακόμη; Οργάνωσε τράπεζα, συσσίτια, όχι μόνο στην Ιερατική Σχολή για να ζούμε μοναστηριακό τυπικό, αλλά οργάνωσε συσσίτια μεσημβρινά και βραδινά και στα παιδιά, που ήτανε φτωχόπαιδα και δεν είχαν να φάνε. Οι Προτεστάντες αυτοί τον κατηγορούσαν στις εκθέσεις τους, τα «reports», που έστελναν οι μισσιονάριοι στις εταιρείες τους: «Ο Καποδίστριας είναι αναχρονιστικός. Δεν είναι “up-to-date”, σύγχρονος άνθρωπος και σκεφθείτε τι βάζει στα παιδιά να διαβάζουν το μεσημέρι: βίους Αγίων!».\nΟ Καποδίστριας εφήρμοζε το μοναστηριακό σύστημα. Και έβαζε ανάγνωσμα την ώρα του γεύματος και την ώρα του δείπνου, όπως στα κανονικά μοναστήρια (που δεν είναι τουριστικά κέντρα) αντί να κάθονται και να κουβεντιάζουν μεταξύ τους για τις ελιές και τα κοτόπουλα του μοναστηριού... Οπότε διαβάζουν πατερικά έργα και κυρίως το Συναξάριο της ημέρας, τους Αγίους της ημέρας.\nΛέμε καμιά φορά «Πώς οι μοναχοί χωρίς να πάνε σχολείο, ξέρουν γράμματα;» κι έχουμε αρκετούς μοναχούς που δεν έχουν πάει ούτε μια μέρα στο σχολείο. Κι όχι απλά ξέρουν γράμματα αλλά άμα τους ακούσεις να μιλούν νομίζεις ότι είναι καθηγητές πανεπιστημίου με έναν, πραγματικά, αμίμητο και άφθαστο ελληνικό λόγο. Πώς φθάνουν εκεί; Ακούνε όλη μέρα, ψάλλουν. Το μεγάλο Σχολείο της Ορθοδοξίας είναι το αναλόγιο του ψάλτη! Που αν είναι καλλιεργημένος και δεν ψάλλει για να περάσει η ώρα, ή με βαρεμάρα, αλλά αγωνίζεται για να καταλάβει και τα λόγια, τότε μαθαίνει. Θα τα πει μία φορά, θα τα πει δέκα φορές και μετά θα μπαίνει στο νόημα. Οπότε κατηγορούσαν τον Καποδίστρια διότι βάζει βίους Αγίων και δεν βάζει τα παραμυθάκια, όπως «Η Φαβιόλα, «Η κόρη του γαλακτοκόμη», κ.ά. που μας έφερναν και που τα μετέφραζε δυστυχώς κι ο μακαρίτης ο Τρεμπέλας. Λέει κι ο Γιανναράς και σ’ αυτό έχει δίκιο, ότι «χαράμισε χιλιάδες ώρες ο Παναγιώτης Τρεμπέλας». Ήταν σπουδαίος, πράγματι. Αλλά ήταν το πνεύμα των οργανώσεων, όπου ζητούσαν να μιμούνται τους Προτεστάντες σ’ ότι έκαμναν, στην ιεραποστολή, κ.τ.λ.. Και τι έκανε; Μετέφραζε προτεσταντικά διηγήματα από τα αγγλικά και τα γαλλικά. Δεν μιλούσε καλά αλλά διάβαζε και καταλάβαινε σπουδαία. Μετέφραζε, δηλαδή, παραμύθια της Χαλιμάς... αντί να προβάλλουνε τα ζωντανά παραδείγματα των Αγίων, την ένσαρκη, εν σώματι Ορθοδοξία, όπως είναι οι Άγιοι.\nΑν μελετήσετε περισσότερο τον Καποδίστρια θα δείτε γιατί τα’ κανε αυτά. Ο Καποδίστριας ήταν Ρωμηός, ήταν Ορθόδοξος Έλληνας. Κι έγραφε, π.χ., ότι ο Κοραής και άλλοι στέλνανε παιδιά να σπουδάσουν στη Δύση για να γίνουν Φράγκοι, γιατί αν δεν γίνουν «μεγάλοι», αν δεν γίνουν Άγγλοι κ.ά., δεν σώζεται η Ελλάδα.\nΈτσι έλεγε, πίστευε και έπραττε ο Καποδίστριας (μη πείτε ότι συκοφαντώ γιατί όσα έχω διαβάσει για τον Καποδίστρια, δεν τα έχετε διαβάσει εσείς, με τόσα έγγραφα και αρχειακά στοιχεία που έχω δημοσιεύσει στα βιβλία μου). Ο Καποδίστριας, λοιπόν, κάθε άλλο! Έγραφε στον Ντεμποβί, έναν Ελβετό φίλο του, που τον βοήθησε πολύ, όπως και ο Εϊνάρδος και άλλοι: «Κοίταξε, εγώ έχω άλλο σκοπό. Τα παιδιά θα μεστώσουν πρώτα Ορθοδοξία και εθνικότητα στη πατρίδα. Και μετά θα πάνε έξω να σπουδάσουν. Κι εκεί έξω θα μελετούν πρωτίστως την ελληνική γλώσσα και την πίστη της Εκκλησίας μας, ώστε όταν έλθουν να κυβερνήσουν την Ελλάδα, το έθνος, ως Έλληνες και όχι ως ξένοι». Και γι’ αυτό τον φάγανε τον Καποδίστρια. Αυτά τα κείμενα είναι δημοσιευμένα και από την κα Κούκου, την συνάδελφο της φιλοσοφικής σχολής και σήμερα είναι γνωστότατα. Έτσι ενεργούσε ο Καποδίστριας, (που, όπως έλεγε) «να μεστώσουν τα παιδιά στην Ελλάδα, την ελληνική παράδοση και την Ορθοδοξία» ώστε να έρθουν να κυβερνήσουν ως Έλληνες Ορθόδοξοι τον τόπο κι όχι ως όργανα των ξένων.\nΟ Καποδίστριας είχε υπ’ όψιν του το παράδειγμα των Κολλυβάδων Πατέρων, όπως ο Άγιος Νικόδημος ο Αγιορείτης, ο Άγιος Αθανάσιος ο Πάριος, ο σπουδαίος θεολόγος ο Νεόφυτος ο Καυσοκαλυβίτης και ο Άγιος Μακάριος, πρώην επίσκοπος Κορίνθου που οι Τούρκοι τον διώξανε από την Κόρινθο. Οι Κολλυβάδες Πατέρες λέγονται Νεοησυχαστές Πατέρες, δηλαδή αυτοί οι οποίοι ξανά ’φεραν στην επιφάνεια την παράδοση της Ορθοδοξίας, την παράδοση της πνευματικής ζωής για να μπορέσει να έχει κανείς κοινωνική ζωή. Δεν μπορεί να έχει κοινωνική ζωή εάν δεν έχει πνευματική ζωή. Οπότε, λοιπόν, οι Κολλυβάδες έφεραν στην επιφάνεια αυτή την ζωντανή παράδοση, που δεν έσβησε ποτέ στο Άγιον Όρος κι όλο τον ρωμαίικο χώρο. Αλλά αναγκάστηκαν να την βγάλουν προς τα έξω γράφοντας βιβλία. Ο Αθανάσιος ο Πάριος και ο Νικόδημος ο Αγιορείτης είναι μεγάλοι συγγραφείς. Εικοσιοκτώ τόμοι, ογκώδη βιβλία, έχουνε γραφεί και πόσα άλλα λανθάνουν ακόμα στις βιβλιοθήκες του Αγίου Νικοδήμου του Αγιορείτου! Σπουδαία και τα βιβλία του Αγίου Αθανασίου του Παρίου, που είναι μέσα στο πνεύμα της παραδόσεως της Ορθοδοξίας αλλά και του έθνους. Τα εθνικά κείμενα του Αγίου Αθανασίου Παρίου είναι απαράμιλλα.\nΒλέπανε ότι ερχόταν από τη Δύση ο Διαφωτισμός με τις ανατρεπτικές ιδέες, της καταλύσεως των πάντων. Γιατί ο Διαφωτισμός ήταν ένα ρεύμα το οποίο άρδευε όλη την πραγματικότητα. Ήταν ένα πολυεπίπεδο κίνημα, ο Διαφωτισμός. Όπως ξέρετε, στη Δύση, έχουμε τρία μεγάλα ρήγματα. Δεν έχει ενότητα η Δύση, δυστυχώς! Εμείς έχουμε ενότητα. Δηλαδή, αν ψάξει κανείς θα βρει τη συνέχεια, θα υπάρχει. Άλλοτε είναι περισσότεροι που ενσαρκώνονται σ’ αυτή τη συνέχεια, άλλοτε λιγότεροι ή άγνωστοι, που δεν τους βλέπουμε. Μου έλεγε ένας γνωστός μου, τώρα που ερχόμουν, ότι διάβαζε τον Κόντογλου. Αιωνία του η μνήμη! Μεγάλος! Μου λέει «Διαβάζοντας ορισμένα του Κόντογλου βλέπω τα δικά σου, αυτά που λες. Γιατί;». Έχω διαβάσει αρκετά αλλά δεν έχω εντρυφήσει στον Κόντογλου, όπως του έλεγα. Έχω μελετήσει άλλους συγγραφείς. Αλλά χαρακτηριστικά κείμενα του Κόντογλου, κυρίως τα διηγήματα και τα μυθιστορήματά του δεν τα έχω διαβάσει επιμελώς. Μόνο κομμάτια. Αλλά τα άλλα, τα θεολογικά του κείμενα, τα έχω διαβάσει. Ξέρετε γιατί και η ταπεινότητά μου μοιάζει με τον Κόντογλου; Διότι κάνουμε βουτιά στην ίδια θάλασσα. Άμα είναι μια θάλασσα γεμάτη μαργαριτάρια, πέφτεις στη βουτιά κι ό,τι αρπάξεις μαργαριτάρια θα’ ναι. Επομένως δεν μπορεί να διαφέρουν ο Ρωμανίδης, ο Ιερόθεος Βλάχος, ο παπα-Γιώργης. Όποιος προσπαθεί –άλλος περισσότερο από ’μένα, εγώ λιγότερο απ’ όλους– να βουτήξει σ’ αυτή τη θάλασσα, θα βγάλει τα μαργαριτάρια της παραδόσεως στην επιφάνεια.\nΤου Αγίου Κοσμά του Αιτωλού, οι Διδαχές, είναι σύντομα κείμενα, ίσα ίσα φτιάχνεις ένα βιβλίο. Κι όμως, όλη η ορθόδοξη Παράδοση κρύπτεται μέσα στις Διδαχές του! Τα κηρύγματά του προς το Γένος ήταν αυτά που κράτησαν την συνείδησή του ακμαία. Όσο περισσότερο καλλιεργείτο η πίστη, τόσο περισσότερο ενισχύετο και η συνείδηση της Παραδόσεως του Γένους. Οι ρίζες! αναζητούσαμε ρίζες! Όταν έλεγε «μάθετε τα παιδιά σας ελληνικά και να μη τα αφήνετε να μιλούν αρβανίτικα και ο,τιδήποτε άλλο. Κι εγώ θα προσεύχομαι για την ψυχή σας», δεν ήτανε ρατσιστής, δηλαδή σαν να έλεγε «τι τα θέλουμε τα αρβανίτικα;». Ο πατρο-Κοσμάς ήξερε πολλές γλώσσες αλλά ήξερε πρώτα απ’ όλα ελληνικά. Και θα σας πω, γιατί έλεγε να μαθαίνουν και να διδάσκουν στα παιδιά τους ελληνικά: διότι στα ελληνικά είναι το Ευαγγέλιο! Να μπορούν τα παιδιά να καταλάβουν το Ευαγγέλιο, τη λειτουργία μας στο πρωτότυπο! Έτσι που φτάσαμε σήμερα, ολόκληρος Αρχιεπίσκοπος –την ευχή του να’ χουμε– λέει να τα μεταφράσουμε κ.ά., «διότι δεν καταλαβαίνουν». Μα δεν θα χαλάσουμε εμείς την λατρεία μας! Θα κατηχήσουμε τον κόσμο ώστε να προσπαθεί να φτάσει σε ένα επίπεδο που να καταλαβαίνει. Δεν ισχύει το «πονάει δόντι κόβει κεφάλι». Αυτή είναι λανθασμένη πολιτική που την κατάλαβε κι ο Μακαριώτατος και πήρε πίσω αυτό που έλεγε. Ο πατρο-Κοσμάς επέμενε, «να μάθετε ελληνικά, διότι στα ελληνικά είναι το Ευαγγέλιο!».\nΟι Κολλυβάδες Πατέρες, λοιπόν, έβλεπαν αυτό το πολυεπίπεδο κίνημα από την Δύση, το οποίο ήταν το τρίτο ρήγμα, ρηγματικός σταθμός στην πορεία της Δύσεως. Το πρώτο ήταν η Αναγέννηση. Πολλοί, ακούτε την λέξη «Αναγέννηση» και λέτε «τι ωραίο». Δεν υπάρχει χειρότερο δημιούργημα από την Αναγέννηση! Δείτε, εν στροφή στην ρωμανικότητα, κυρίως στην φραγκολατινική παράδοση της Δύσεως, όλους τους μεγάλους. Ο Σίντερμιχ, ένας μεγάλος που έγραψε ογκώδες βιβλίο για την Αναγέννηση, λέει ότι είναι η «περίοδος σκότους». Γιατί, τι κάνει; «Αποσπά τον άνθρωπο από τον Θεό, αποσπά τον άνθρωπο από τον Παπισμό (αυτό είναι ωραίο) αλλά τον προσκολλά στον εαυτό του και στα γήινα». Δηλαδή ο σκοπός δεν ήταν να απελευθερώσουν τον άνθρωπο από ό,τι τυρρανικό στοιχείο υπήρχε στη Δύση αλλά να τον κάνουν να πάψει να έχει σχέση με το Θεό.\nΑυτή η κατάσταση συνεχίζεται σήμερα. Αυτό που λέμε «χωρισμός Εκκλησίας-Πολιτείας» είναι: «τι θέλουμε και μιλούμε για Θεό, πίστη, κ.τ.λ.;». Αυτή είναι η έννοια του «χωρισμού». Διοικητικός χωρισμός, υπάρχει. Κι εγώ δεν είμαι βουλευτής ή υπουργός κι ούτε ο Αρχιεπίσκοπος είναι πρωθυπουργός. «Ή παπάς παπάς ή ζευγάς ζευγάς», που λέει ο λαός. Με το να μιλείς δεν μπορεί να σου κλείσει το στόμα ο άλλος! Θα πεις «μπράβο κε Παπούλια που επιτέλους κατάλαβες ότι έχουμε και λίγη αξιοπρέπεια». Δεν θα τα «κατεβάζουμε» συνεχώς –συγγνώμη για την έκφραση– αλλά τόσα χρόνια «τα κατεβάζουμε» για να μη κάνουμε πόλεμο. Μα όσο σε βλέπουν αδύνατο τόσο σου δίνουν καρπαζιές. Ακόμα και οι Αλβανοί –γιατί έχει πίσω το θηρίο των Ηνωμένων Πολιτειών. Επομένως, το να τοποθετηθείς σ’ αυτά τα θέματα δεν είναι πολιτικολογία ούτε είναι υπέρβαση καθήκοντος. Κάθε Έλληνας έχει δικαίωμα να εκφράζεται δημόσια και ελεύθερα, κατά το Σύνταγμα, αρκεί να μην προσβάλλει τον άλλον.\nΤο δεύτερο ρήγμα είναι το 1517, η θρησκευτική και εκκλησιαστική επανάσταση, η Μεταρρύθμιση, ο Προτεσταντισμός. «Προτεσταντισμός» σημαίνει «διαμαρτύρηση». Ο Λούθηρος και όλοι οι άλλοι που ακολούθησαν, οι οποίοι κι αυτοί προσπαθώντας να απαλλαγούν από την κυριαρχία του Πάπα και του Παπισμού, έκαναν «άλμα» όχι τριπλούν αλλά έκαναν «άλμα πολλαπλούν», δήθεν ότι θα φτάσουν στον 1ο αιώνα και στην ουσία ξέφυγαν απ’ όλη την Παράδοση της Εκκλησίας. Αυτά προσπάθησαν να κάνουν. Και μας δημιούργησαν 600 περίπου προτεσταντικές παραφυάδες που είναι χειρότερες από τον Παπισμό. Βέβαια, η ρίζα όλου του κακού είναι ο Παπισμός. Αυτός εγέννησε όλη αυτή την ακαταστασία στο Δυτικό κόσμο. Οπότε διαλύθηκε ο κόσμος πολιτιστικά, ανθρωπιστικά με την Αναγέννηση, διαλύεται κι ο κόσμος της Δύσεως θρησκευτικά κι εκκλησιαστικά, με την Μεταρρύθμιση.\nΜετά από τα τέλη του 16ου με αρχές 17ου αιώνος ήρθε ο λεγόμενος Διαφωτισμός. Ο Διαφωτισμός είναι η κυριαρχία του λογικού, η αυτοθεοποίηση του ανθρώπου. Μάλιστα στην Γαλλική Επανάσταση, που είναι η απόληξη του Διαφωτισμού, αυτή τη κυριαρχία της λογικής του ανθρώπου την εξέφρασαν ο μασόνος Ροβεσπιέρος (το κύριο χαρακτηριστικό του Διαφωτισμού είναι η Μασονία), οι Ιακωβίνοι. Ο Ροβεσπιέρος ανεκήρυξε την λατρεία, adoration, της θεάς Λογικής. Είναι η Raison, ο Λόγος, η Λογική, η απολυτοποίηση της λογικής του ανθρώπου. Και μάλιστα, επειδή ήταν μασόνος είχε κάποια θρησκευτικά. (ακούει ο άλλος «ο Θεός και ο Θεός».\nΜα για «θεό και θεό» μιλούν και οι μασόνοι. Εμείς δεν έχουμε «θεό». Έχουμε τον Πατέρα του Κυρίου ημών Ιησού Χριστού, τον Πατέρα, τον Υιό και το Άγιο Πνεύμα. Αυτός είναι ο Θεός μας. Δεν είναι ο Θεός αόριστος.) Οπότε τι κάνανε; Στην Παναγία των Παρισίων, τον παπικό ναό –δε φταίει βέβαια ο ναός– κάμανε μια γιορτή του Υπερτάτου Όντος. Είναι αυτό που λέγεται «μια ανωτέρα Δύναμη» κ.τ.λ. (αυτά είναι μασονικά. Αν ακούτε κάποιον να λέει –εκτός κι αν είναι ανίδεος ο άνθρωπος και το λέει επειδή δεν ξέρει– «πιστεύω σε μια ανωτέρα Δύναμη, σε ένα ανώτερο Όν, κ.τ.λ.», αυτό είναι Μασονισμός, είναι η ορολογία του Μασονισμού). Στην εορτή του Υπερτάτου Όντος πήρανε μια πόρνη, κοινή γνωστή πόρνη στη Γαλλία της υψηλής αριστοκρατίας. Οι Γάλλοι είχανε πολλούς «οίκους». Οι οίκοι αυτοί ήταν οίκοι ανοχής αριστοκρατικοί. Πηγαίνανε εκεί για να παίξουν μπιλιάρδο και διάφορα άλλα και είχανε και προμήθεια γυναικών και αγοριών. Αυτά τα έχει γράψει ο Παναγιώτης Κανελλόπουλος στην Ιστορία του Ευρωπαϊκού Πνεύματος, δεν είναι εφευρήματα δικά μου.\nΚαι όποιος διαβάζει ιστορία ξέρει τα πράγματα, Την γύμνωσαν [την πόρνη] και την έβαλαν γυμνή πάνω στην αγία τράπεζα της Παναγίας των Παρισίων. Και μετά τρέχαν όλοι και την προσκυνούσαν, την φιλούσαν, κ.ά., ως θεά Raison, θεά Λογική. Έτσι λατρεύτηκε η θεά Λογική από την Γαλλική Επανάσταση. Ήταν η κορύφωση του Διαφωτισμού.\nΟ Διαφωτισμός είχε, ως μόνο θετικό στοιχείο, την εξέλιξη στις επιστήμες. Γι’ αυτό και ο Ευγένιος Βούλγαρης, ο Νικηφόρος Θεοτόκης κ.ά. εδέχτηκαν την πρόοδο της επιστήμης, όπως ο Μέγας Βασίλειος, ο Χρυσόστομος, οι Γρηγόριοι κ.ά.. Άλλο η επιστήμη που πρέπει να ενισχυθεί, να προοδεύσει ως έρευνα και άλλο αυτά τα αίσχη. Ο Διαφωτισμός έχει ένα επίπεδο στην πολιτική ζωή, στις διαλεκτικές μεταξύ Φεουδαρχίας-Αστισμού, Αστισμού-Σοσιαλισμού, Σοσιαλισμού-Μαρξισμού, κ.τ.λ.. Όλα αυτά μας ήρθαν από τη Δύση. Ποιος θα μας σώσει πιο γρήγορα και περισσότερο. Μετά ήταν ένα επίπεδο εκκλησιαστικο-πνευματικό και ένα επίπεδο κοινωνικό, κοινωνικής μεταρρυθμίσεως. Τότε για πρώτη φορά με την Γαλλική Επανάσταση, εισήχθη ο όρος «αλλαγή». Γι’ αυτό και ο μακαρίτης ο Ανδρέας επανέφερε το σύνθημα της Γαλλικής Επανάστασης. «Αλλαγή» από τι και σε τι; «Αλλαγή» απ’ ό,τι θεωρείται γι’ αυτούς καθυστερημένο, πεπαλαιωμένο όπως λέγανε οι Προτεστάντες για τον Καποδίστρια. Ότι ήταν «obsolete», πεπαλαιωμένος, διότι έβαζε στα παιδιά να διαβάζουν τους βίους και το παράδειγμα των Αγίων μας.\nΈτσι, λοιπόν, οι Κολλυβάδες βλέποντας ότι μας έρχονται όλα αυτά τα έργα προέβαλαν τα ορθόδοξα πρότυπα. Γι’ αυτό αρχίζουν να ανασυντάσσουν, μέσα από τις πηγές, βιογραφίες των μεγάλων ασκητικών και πνευματικών μορφών της Ορθοδοξίας, να προβάλλουν τους Αγίους. Εν συνεχεία τους Μάρτυρες. Πώς βγήκαν όλοι οι μεγάλοι Μάρτυρες, οι Νεομάρτυρες κατά του Οθωμανικού καθεστώτος; Διότι ήσαν συνεχώς μέσα σ’ αυτό το πνεύμα, του μαρτυρίου, της ομολογίας. Ο Χριστιανός δεν σκοτώνει τον άλλον αλλά θυσιάζεται. Και το αίμα του ποτίζει το δέντρο της ελευθερίας και της ανεξαρτησίας. Αυτή είναι η δική μας θεολογία και κοινωνική πρακτική. Έτσι λοιπόν, προβάλλουν συνεχώς τους Αγίους, τους Μάρτυρες ως απάντηση στα πρότυπα που μας παρουσίασε ο Διαφωτισμός, που μας παρουσίασαν οι Φράγκοι, οι μισσιονάριοι καί οι διαφωτιστές. Μπορεί να είχαν διαφορές μεταξύ τους αλλά συνηντόντο στην προβολή του πολιτισμού τους. Έλεγε ένας γερμανός καθηγητής, ο Peter Kalverau, τον οποίο γνώρισα (και μου έχει γράψει μια πολύ καλή κριτική στη ελληνική διδακτορική μου διατριβή που ασχολούμαι με αυτά τα θέματα), σε ένα ογκώδες βιβλίο του «America und die orientalischen Kirchen» (Η Αμερική και οι Ανατολικές Εκκλησίες) ότι η ιεραποστολή, η mission και τα αντιτορπιλικά των Ευρωπαίων πηγαίνανε «hand in hand», χέρι με χέρι. Η πολιτική δια της θρησκείας. Propagandio fidei per scientiae, «προπαγανδισμός της πίστεως δια της επιστήμης». Μπαίνανε στα σχολεία και διέφθειραν τις ψυχές των ανθρώπων. Αυτό που γίνεται και σήμερα, εν πολλοίς. Και δεύτερο: «προπαγάνδα της πατρίδος δια των μέσων ιεραποστολής»! Αντίθετα, ο Καποδίστριας ακολουθεί το παράδειγμα των Κολλυβάδων.\nΓια να καταλάβετε, σχετικό είναι κι αυτό με το Χρυσόστομο, που του φώναζε ο ιερέας κάτω από τον άμβωνα: «Πάτερ μου καλά τα λες αλλά θα μας κάμεις τα παιδιά καλογήρους!», επειδή μιλούσε για τα παιδιά και την πνευματική ζωή (σώζεται η ομιλία). Και πάνω απ’ τον άμβωνα –που τότε ήταν ένα υπερυψωμένο βήμα κι όχι «περιστερώνας», όπως σήμερα, πάνω στους τοίχους– που αν άκουγες Χρυσόστομο, τον είχες χίλια χρόνια στ’ αυτιά σου, του λέει ο Χρυσόστομος: «Αδελφέ μου, δεν σου ζητώ να τον κάμεις καλόγηρο. Χριστιανό να τον κάνεις!». Δεν διαβάζουμε, λοιπόν, αυτά τα κείμενα για να γίνουμε καλόγεροι. Χριστιανοί να γίνουμε! Τι διαφέρει ο μοναχός από εσάς ή από εμένα αν θέλουμε να είμαστε Χριστιανοί; Άσκηση κάνει εκείνος, άσκηση πρέπει να κάνουμε κι εμείς. Πνευματική ζωή, εκείνος, που είναι μέσα στο χώρο της ασκήσεως, πνευματική ζωή κάνουμε κι εμείς: νηστεία, προσευχή, ακολουθίες, γονυκλισίες, λέμε την ευχή, κ.τ.λ.. Αν λ.χ. έλθει κάποιος να σε συμβουλευτεί και σε ρωτά πώς θα πολεμήσει κάτι, θα του πεις «την ευχή, παιδί μου». Το ίδιο λέει και ο γέρονας, ο π. Παρθένιος από το Άγιον Όρος: «Την ευχή! Χτύπα τον Διάβολο με την ευχή!». Το «Κύριε Ιησού Χριστέ ελέησόν με» είναι το μεγαλύτερο όπλο κατά του Διαβόλου! Δεν διαφέρει ο μοναχισμός από ’μας. Μόνο, που αυτά που κάνουμε εμείς εδώ εκείνος τα κάνει με μεγαλύτερη τελειότητα και μεγαλύτερη δυνατότητα προόδου μέσα στην μοναστική αδελφότητα. Ο π. Παΐσιος μια φορά –την ευχή του να ’χουμε– όταν τον ρώτησα κάτι τέτοιο, μου λέει : Άκουσε, παιδί μου, να πολεμάτε! Γιατί όταν ο άνθρωπος μείνει ακίνητος, μαρμαρώνει από το κρύο, ψύχεται. Κινείστε, λοιπόν. Εσείς κάνετε σημειωτόν εμείς κάνουμε και μισό βήμα παραπάνω, κοντά είμαστε. Κάνε σημειωτόν αν δεν μπορείς να προχωρήσεις και κάποια στιγμή θα κάνεις άλμα! Σ’ τα μαζεύει ο Θεός όλα μαζί κι εκεί που δεν το περιμένεις καλύπτεις όλη την απόσταση που θα μπορούσες να κάνεις στο διάστημα που κάνεις σημειωτόν. Αυτή, λοιπόν, είναι η ενότητα.\nΣτη Δύση, στη Φραγκιά, λένε οι Παπικοί (γιατί οι Προτεστάντες όλα αυτά τα θεωρούν περίεργα, δουλεύουν μόνο με την διάνοια. Εκεί είναι που ταυτίζονται με τον Διαφωτισμό, στην θεοποίηση της διανοίας) λένε «Άλλη η πνευματικότητα των μοναχών και άλλη η πνευματικότητα στο κόσμο»! Τι δηλαδή, εμείς είμαστε «διαβολάκια»; Τι θα πει «άλλη πνευματικότητα»; Η ενότητα είναι το αναλόγιο του ψάλτη. Η αναμώχλευση όλης της πνευματικής ιστορίας και του πνευματικού μας βίου βρίσκεται σ’ αυτά τα βιβλία. Τα ίδια βιβλία έχουν και στα μοναστήρια! Δεν έχουν άλλα στο μοναστήρι κι άλλα εδώ. Γι’ αυτό στη Δύση, αν πάτε να δείτε στον κόσμο, αυτά τα οποία κάνουν (που μπήκαν και στους μοναχούς), είναι τα τραγουδάκια του κατηχητικού σχολείου: «Συ που κόσμους κυβερνάς... », «τα χριστιανόπουλα», άλλα του Μότσαρτ και του Μπετόβεν, που τραγουδούσαν και τραγουδούν στις Στοές των μασόνων και στις προτεσταντικές εκκλησίες, τα φέραμε κι εμείς!! Θέλεις εμβατήριο; Ψάλλε το «Τη Υπερμάχω»! Είναι ο εθνικός μας Ύμνος επί τόσους αιώνες. Αυτός ήταν ο εθνικός μας Ύμνος, μαζί με το «Σώσον Κύριε τον λαόν σου».\nΚαταλαβαίνετε; Αποξενωθήκαμε μόνοι μας δήθεν για να γίνουμε Ευρωπαίοι και εκκλησιαστικά. Αυτό είναι το μεγάλο λάθος που έγινε. Δεν κατηγορούμε κανέναν αλλά πρέπει να καταλάβουμε ότι κάναμε έγκλημα. Λέω πάλι: ο Τρεμπέλας, αυτό το μεγάλο κεφάλαιο, καθόταν και χαράμιζε το μυαλό του για να μεταφράσει (από τα γερμανικά) το «Η θυγατέρα του γαλακτοπόλη». Εγώ τα έχω βρει και στα αγγλικά, όλα αυτά, στα αρχεία των μισσιοναρίων. Και τότε ξύπνησα, στα εικοσιεννιά με τριάντα μου χρόνια που τα μελέτησα... και έλεγα «Κοίταξε, ο Τρεμπέλας τώρα με τη “Φαβιόλα” και τη “Περπέτουα”»... Κάποια όμως έχουν μια βάση αγιολογική κι αυτά τα δεχόμαστε ευχαρίστως.\nΓι’ αυτό «Αιωνία του η μνήμη».


Αντικείμενο και σε αυτή την συνάντηση ήταν ο συντονισμός της δράσης για την καλύτερη προετοιμασία του Ανταμώματος καθώς και των δρώμενων που απαιτούνται να γίνουν κα τα την διάρκεια του τριημέρου. Συζητήθηκαν οργανωτικά θέματα του ανταμώματος, όσον αφορά τις τριήμερες εκδηλώσεις, τι θα περιλαμβάνουν αυτές, πού θα αφιερωθεί το φετινό αντάμωμα, ποιες παράλληλες εκδηλώσεις θα πραγματοποιηθούν καθώς και άλλα σχετικά θέματα για το καλύτερο δυνατό αποτέλεσμα.\nΌλα τα παρευρισκόμενα μέλη τον Συλλόγων Σαρακατσαναίων Θες/νίκης «Η ΕΝΩΣΗ», Ν. Κορδελιού - Εύοσμου «Ο ΣΤΑΥΡΑΕΤΟΣ», Φοιτητών Θες/νίκης «Ο ΛΕΠΕΝΙΩΤΗΣ», Επαρ. Λαγκαδά «ΤΑ ΣΤΑΥΡΑΔΕΡΦΙΑ» δια στόματος προέδρων δεσμεύτηκαν ότι θα στηρίξουν την προσπάθεια αυτή της Π.Ο.Σ.Σ και ανέπτυξαν το σκεπτικό τους και τις προτάσεις τους, οι οποίες, στην πλειοψηφία τους, ήταν καινοτόμες και κυρίως υλοποιήσιμες, και τις οποίες θα λάβει σοβαράυπόψη του το Δ.Σ. της Ομοσπονδίας.


Άσκηση και άγχος - Kefalonia Status\nΗ υγεία μας, τόσο η σωματική όσο και η ψυχική, είναι, το δίχως άλλο, τo πιο σημαντικό πράγμα για τη ζωή μας. Χωρίς αυτή αυτόματα μειώνεται η ποιότητα της καθημερινότητάς μας, ενώ οι διαπροσωπικές μας σχέσεις επηρεάζονται αρνητικά με το να χάνουμε κοντινούς ανθρώπους χωρίς ουσιαστικά να φταίμε και χωρίς να το καταλαβαίνουμε. Το άγχος και οι αγχώδεις διαταραχές είναι φαινόμενα που συναντάμε καθημερινά στη ζωή μας.\nΑπό το πρωί που ξυπνάμε σκεφτόμαστε το αγχωτικό πρόγραμμα της ημέρας μέχρι το βράδυ που σκεφτόμαστε αν κάναμε όσα θέλαμε μέσα στην ημέρα. Υποσυνείδητα προκαλούμε άγχος στον εαυτό μας και όταν αυτό συσσωρευθεί, τότε είναι που το σώμα αντιδρά πολύ άσχημα και χρειάζεται υποστήριξη από κάποιον ειδικό υγείας.\nΕίναι αποδεδειγμένο ότι η άσκηση είναι το πρώτο όπλο καταπολέμησης του άγχους. Η άσκηση έχει τόσο σωματικά όσο και ψυχολογικά οφέλη. Με την άσκηση επιτυγχάνεται μυική ενδυνάμωση, ενεργοποίηση του μεταβολισμού, ενδυνάμωση του ανοσοποιητικού συστήματος, μείωση του άγχους, μείωση της αρτηριακής πίεσης.\nΠαράλληλα, βοηθά στην καταπολέμηση της αρθρίτιδας και άλλων παθήσεων, βοηθά στον ποιοτικότερο ύπνο και την καλύτερη διάθεση, εκκρίνονται ενδορφίνες και ντοπαμίνη που μας κάνουν και νιώθουμε ευεξία, μειώνει τις πιθανότητες εμφράγματος και εγκεφαλικού επεισοδίου, μειώνει τα επίπεδα σακχάρων στο αίμα, βοηθά στην καλύτερη κυκλοφορία του αίματος και ανεβάζει τα επίπεδα αυτοπεποίθησης του ασκούμενου.\nΤι εννοούμε όμως με τον όρο άσκηση;\nΆσκηση σημαίνει κίνηση.\nΟποιαδήποτε κίνηση προκαλείται στο σώμα προέρχεται από την ενεργοποίηση και σύσπαση κάποιων μυών και από το συντονισμό όλου του σώματος ώστε η κίνηση να είναι σωστή και εύρυθμη.\nΛανθασμένα θεωρείται ως άσκηση οι εξαντλητικές και ατέλειωτες ώρες πάνω σε ένα διάδρομο ή οι διαφημίσεις που βλέπουμε καθημερινά με καλογυμνασμένα κορμιά. Ως άσκηση λοιπόν μπορεί να θεωρηθεί το περπάτημα, το τρέξιμο, το κολύμπι, η άσκηση με βάρη ή με αντιστάσεις, η yoga, η μέθοδος pilates, τα ομαδικά προγράμματα σε ειδικό χώρο, το ποδήλατο και πολλά άλλα. Η άσκηση πρέπει να ενταχθεί στην καθημερινότητα του καθενός, βάσει της δουλειάς, του ιατρικού ιστορικού, της προσωπικής ευχαρίστησης και το στόχο του καθενός.\nΗ άσκηση ως μέσο αντιμετώπισης του άγχους μπορεί να γίνει οποιαδήποτε στιγμή της ημέρας και σε οποιονδήποτε χώρο, ανάλογα με την προτίμηση και το πρόγραμμα του καθενός. Καλό θα είναι να γίνεται καθημερινά ή τουλάχιστον 3-4 φορές την εβδομάδα από 20 λεπτά τουλάχιστον. Δεν υπάρχει κανένας ηλικιακός περιορισμός , αντ´ αυτού καθίσταται αναγκαίο για τις μεγαλύτερες ηλικίες. Πρέπει να γίνεται με ασφάλεια πάντα για την αποφυγή τραυματισμών αλλά και για μεγαλύτερη αποτελεσματικότητα. Εάν δε γνωρίζουμε πώς να ξεκινήσουμε σωστά να ασκούμαστε, θα πρέπει να απευθυνθούμε σε κάποιον ειδικό, ο οποίος θα πρέπει να είναι πιστοποιημένος γυμναστής, φυσικοθεραπευτής ή απόφοιτος σχολής ΤΕΦΑΑ και όχι κάποιος φίλος ή γνωστός.\nΗ ψυχική και σωματική υγεία θα πρέπει να είναι προτεραιότητα όλων μας και εφόσον η άσκηση θωρακίζει αυτές, είναι υποχρέωση μας να προστατεύουμε και να προσέχουμε τον εαυτό μας.\nΞεκινάμε άσκηση άμεσα χτίζοντας ένα πιο υγιεινό μοντέλο καθημερινότητας.\nΠροηγούμενο άρθροΤα αόρατα παιδιά\nΕπόμενο άρθροΟ Καρσιλαμάς


Αλλαγές στο στρατό: Δείτε τα 23 σημεία που θα παρουσιάζονται οι νέοι οπλίτες |\nPublished Date: Φεβ 20, 2018\nΟι αλλαγές θα τεθούν σε ισχύ από τις αρχές Μαρτίου που κατατάσσονται οι οπλίτες που ανήκουν στη 2018 Β ΕΣΣΟ\nΣε εφαρμογή τίθενται οι αλλαγές στο στρατό και τον τρόπο παρουσίασης των νέων οπλιτών από τον Μάρτιο.\nΑπό την επόμενη ΕΣΣΟ (Β ΕΣΣΟ 2018) καταργούνται τα κέντρα εκπαίδευσης και πλέον οι οπλίτες θα παρουσιάζονται στα σημεία κατάταξης.\nΤα Σημεία Υποδοχής Οπλιτών, όπως θα ονομάζονται θα λειτουργήσουν σε ολόκληρη την Ελλάδα. Οι νέοι οπλίτες θα παρουσιαστούν σε 23 διαφορετικά σημεία υποδοχής.\nΟυσιαστικά πρόκειται για μονάδες υποδοχής που βρίσκονται στις περιοχές όπου και θα υπηρετήσουν τη θητεία τους οι στρατεύσιμοι.\nΤα 23 ΣΥΠΟ ανά την Ελλάδα\nΣτρατόπεδο ΕΠΧΟΥ ΘΩΜΑ ΠΡΟΚΟΠΙΔΗ Δρυμός Θεσσαλονίκης\nΣτρατόπεδο ΥΠΤΓΟΥ ΔΗΜΗΤΡΙΟΥ ΨΑΡΡΟΥ Θήβα Βοιωτίας\nΣτρατόπεδο ΥΠΙΑΤΡΟΥ ΚΩΝ.ΝΟΥ ΤΡΙΑΝΤΑΦΥΛΛΙΔΗ Πετροχώρι Ξάνθης\nΣτρατόπεδο ΛΓΟΥ ΠΑΥΛΟΥ ΗΛΙΟΠΟΥΛΟΥ Κομοτηνή\nΣτρατόπεδο ΕΦ. ΑΝΘΛΓΟΥ ΜΙΧΑΗΛ ΜΗΛΙΩΝΙΔΗ Σουφλί\nΣτρατόπεδο ΥΠΛΓΟΥ ΝΙΚΟΛΑΟΥ ΒΟΓΙΑΤΖΗ Αλεξ/πολη, Καβυσός Έβρου\nΣτρατόπεδο ΣΧΗ ΙΩΑΝΟΝΟΥ ΘΕΙΔΩΡΑΚΗ Λαγός Διδυμοτείχου\nΣτρατόπεδο ΛΓΟΥ ΕΜΜ. ΘΕΟΔΩΡΑΚΗ Ρέθυμνο\nΣτρατόπεδο ΛΓΟΥ ΝΙΚΟΛΑΟΥ ΜΠΕΛΟΥΜΠΑΣΗ Άνω Καλαμώνας, Ρόδος\nΣτρατόπεδο ΑΝΘΛΓΟΥ ΧΑΡΑΛ. ΠΑΠΑΠΟΣΤΟΛΟΥ Αφάνοτυ, Ρόδος\nΣτρατόπεδο ΙΩΑΝΝΟΥ ΠΑΛΑΙΟΚΑΣΤΡΙΤΗ Ηραίο, Σάμος\nΣτρατόπεδο ΚΩΝ. ΠΑΛΑΙΟΛΟΓΟΥ ΙΑ’ Λινοτόπι, Κως\nΣτρατόπεδο ΥΠΛΓΟΥ ΔΗΜΗΤΡΙΟΥ ΚΑΡΑΜΗΛΑ Λιβαδοχώρι, Λήμνος\nΣτρατόπεδο ΛΓΟΥ ΓΕΩΡΓΙΟΥ ΑΝΑΣΤΑΣΙΟΥ Χίος\nΣτρατόπεδο ΥΠΛΓΟΥ ΜΙΧΑΗΛ ΜΑΚΡΗ Μυτιλήνη\nΣτρατόπεδο ΣΤΓΟΥ ΝΙΚΟΛΑΟΥ ΠΛΑΣΤΗΡΑ Λάρισα\nΣτρατόπεδο ΙΛΧΟΥ ΓΕΩΡΓΙΟΥ ΚΛΕΙΣΑΡΗ Σέρρες\nΣτρατόπεδο ΥΠΤΓΟΥ ΧΑΡΑΛΑΜΠΟΥ ΚΑΤΣΙΜΗΤΡΟΥ Ιωάννινα\nΣτρατόπεδο ΛΓΟΥ ΚΑΡΑΧΑΛΙΟΥ Γρεβενά\nΣτρατόπεδο ΥΠΛΓΟΥ ΓΕΩΡΓΙΟΥ ΖΩΚΟΥ Νέα Σάντα, Κιλκίς\nΣτρατόπεδο ΕΦ. ΑΝΘΛΓΟΥ ΝΙΚΟΛΑΟΥ ΜΠΑΛΑΝΙΚΑ Λιτόχωρο Πιερίας\nΣτρατόπεδο ΑΘ. ΔΙΑΚΟΥ – ΣΧΗ ΚΩΝ. ΤΣΑΚΑΛΟΥ Λαμία\nΣτρατόπεδο ΥΠΤΓΟΥ ΔΗΜΗΤΡΙΟΥ ΨΑΡΡΟΥ (2) Θήβα\nΣτα Σημεία Υποδοχής Οπλιτών, σύμφωνα με την εφημερίδα «Δημοκρατία», οι νεοσύλλεκτοι θα παραμένουν ως 3 ημέρες για τις απαραίτητες ιατρικές εξετάσεις και για να παραλάβουν ιματισμό και στη συνέχεια θα προωθούνται στις μονάδες για την εκπαίδευσή τους σε όπλα και ειδικότητα και το υπόλοιπο της θητείας τους.\nΜπαίνοντας στην ιστοσελίδα του ΓΕΣ και χρησιμοποιώντας τον προσωπικό τους ΑΣΜ, οι νεοσύλλεκτοι μπορούν να διαπιστώσουν σε ποιο Σημείο Υποδοχής Οπλιτών (ΣΥΠΟ) καλούνται να καταταγούν.\nΈνα άλλο σημαντικό στοιχείο είναι ότι από τα 13 κέντρα εκπαίδευσης που λειτουργούσαν μόνο τέσσερα συμπίπτουν ως ΣΥΠΟ. Πρόκειται για μονάδες σε Θήβα, Ρέθυμνο, Γρεβενά και Λαμία. Σε καμία περίπτωση δεν θα λειτουργούν με την παλαιότερη μορφή τους, για παράδειγμα η Θήβα ως Κέντρο Εκπαίδευσης Πυροβολικού. Σε κάθε ΣΥΠΟ θα παρουσιάζονται νεοσύλλεκτοι από σχεδόν όλα τα Όπλα ή τα Σώματα του Στρατού Ξηράς.\nΚλείνει επίσης το Κέντρο Εκπαίδευσης Ειδικών Δυνάμεων στο Μεγάλο Πεύκο, όπως και το Κέντρο Εκπαίδευσης Τεθωρακισμένων στον Αυλώνα, παρά τις αρχικές εκτιμήσεις ότι ίσως και να παρέμεναν ανοιχτά.\n← Τσίπρας και Καμμένος στην 135 Σμηναρχία Μάχης στη Σκύρο\nΤο kimiforum έγινε διαδραστικό →\n«Ζήτω η Ελλάς»: Ετσι έκλεισε την ομιλία του για τη δημοκρατία ο Ομπάμα (7,817)\nΒιταλο-οι κατοικοι προσπαθουν να ανοιξουν τον δρομο-βιντεο (4,986)\nTotal visitors : 151,398\nTotal page view: 324,459


Ο βουλευτής Δωδεκανήσου και Αντιπρόεδρος της Βουλής Δημήτρης Κρεμαστινός, μίλησε κατά τη συζήτηση του Κρατικού Προϋπολογισμού 2016 στην Ολομέλεια της Βουλής.\nΑκολουθεί η πλήρης ομιλία του:\nΚρατικός Προϋπολογισμός Οικον. Έτους 2016\nΟμιλία Δημήτρη Κρεμαστινού, 03.12.2015\nΤο ερώτημα που πρέπει τώρα να απαντηθεί είναι εάν ο Προϋπολογισμός αυτός οδηγεί σε ανάπτυξη ή σε ύφεση.\nΟ Προϋπολογισμός αυτός είναι ένας προϋπολογισμός που κινείται στα πλαίσια του 3ου Μνημονίου. Άλλωστε, αυτό είναι αυτονόητο γιατί διαφορετικά δεν θα γινόταν αποδεκτός από την Τρόικα. Και όταν ο Προϋπολογισμός δεν γίνεται αποδεκτός από την Τρόικα σταματούν αυτομάτως οι δόσεις των δισεκατομμυρίων και η χώρα χρεοκοπεί.\nΈτσι, ανεξάρτητα από το τι λέγεται από πλευράς Κυβέρνησης σχετικά με την ελάττωση ή μη ελάττωση των συντάξεων, όταν αυτός ο Προϋπολογισμός περικόπτει την κρατική επιχορήγηση προς τα Ταμεία και τους ασφαλιστικούς οργανισμούς, αυτό απλά μεταφράζεται σε μείωση των συντάξεων ανεξάρτητα αν η μείωση αφορά τους υψηλοσυνταξιούχους ή όλους τους συνταξιούχους (σελ. 42 του Προϋπολογισμού).\nΔυστυχώς, είναι ένας προϋπολογισμός που δεν είναι αναπτυξιακός. Είναι υφεσιακός. Δηλαδή δεν περιλαμβάνει σοβαρά κίνητρα για επενδύσεις, που να προσελκύσουν επενδυτές.\nΔεν περιλαμβάνει, κίνητρα ανάλογα με τα κίνητρα που έχουν οι επενδυτές για να επενδύσουν στις γειτονικές μας χώρες (τα Σκόπια, τη Βουλγαρία, την Τουρκία). Γιατί, σε όλους είναι γνωστό ότι ο επενδυτής δεν επενδύει εάν δεν διαπιστώνει ότι σε μια χώρα υπάρχει πολιτική σταθερότητα.\nΥπάρχει σταθερός αναπτυξιακός νόμος.\nΥπάρχει σταθερός φορολογικός νόμος.\nΝόμοι δηλαδή που θα διευκολύνουν τον επενδυτή να επενδύει γρήγορα, χωρίς γραφειοκρατία, με πολύ χαμηλή φορολογία.\nΣας, όλα αυτά, διασφαλίζονται μόνον από την πολιτική σταθερότητα. Η πολιτική σταθερότητα, σας δεν εξασφαλίζεται από την απλή πλειοψηφία των βουλευτών στη Βουλή, δηλαδή τον αριθμό των ολίγων ή των πολλών βουλευτών. Εξασφαλίζεται μόνον από τη βεβαιότητα ότι τα κόμματα σας αντιπολίτευσης, όταν έρθουν στην εξουσία, δε θα ανατρέψουν το αναπτυξιακό ή φορολογικό καθεστώς που η εκάστοτε Κυβέρνηση θα επιβάλει.\nΗ απλή συναίνεση στα λόγια που σήμερα επιδιώκει ο Πρωθυπουργός δεν είναι αρκετή και πειστική για σας επενδυτές και σας δανειστές. Αυτοί ζητούν ξεκάθαρα συγκρότηση κυβέρνησης ευρύτατου συνασπισμού με όλα τα κόμματα του λεγόμενου «ευρωπαϊκού τόξου», απλούστατα για να είναι σίγουροι για σας επενδύσεις σας.\nΆλλωστε, για να πούμε και του … στραβού το δίκιο,\nπώς είναι δυνατόν να πειστεί σας επενδυτής και να πιστέψει ότι δε θα χάσει τα λεφτά του, όταν μια χώρα κυβερνάται από μια κυβέρνηση που μέσα στον ίδιο χρόνο κάνει 2 φορές εκλογές, που ο Πρωθυπουργός διαβάζει σας προγραμματικές δηλώσεις τον Ιανουάριο και σας τον Σεπτέμβριο;\nΠώς είναι δυνατόν ο επενδυτής να επενδύσει σε μια χώρα όπου σύσσωμη η Αντιπολίτευση αμφισβητεί την αξιοπιστία του Πρωθυπουργού λόγω των παλινωδιών του;\nΠώς είναι δυνατόν ο επενδυτής να πιστέψει ότι δε θα χάσει τα λεφτά του όταν οι τράπεζες βρίσκονται σε καθεστώςcapital controls και οι καταθέτες έχουν αποσύρει 40 δις ευρώ το πρώτο εξάμηνο αυτού του χρόνου γιατί προφανώς οι ίδιοι δεν σας εμπιστεύονται;\nΚαι ερωτώ ευθέως εσάς, κυρίες και κύριοι βουλευτές:\nΘα επενδύατε ποτέ σας οικονομίες σας σε μια τέτοια χώρα;\nΔε θέλω να γίνομαι μάντης κακών, αλλά το 2010 στον Προϋπολογισμό, από αυτό τα βήμα, είχα ζητήσει από τον τότε Πρωθυπουργό ο οποίος διέθετε ομοιογενή σαφέστατη πλειοψηφία στη Βουλή και λαϊκή βάση 44%, να σχηματίσει κυβέρνηση «εθνικής σωτηρίας» για να μην επακολουθήσει ό,τι επακολούθησε 6 μήνες μετά.\nΈξι μήνες μετά, ο ίδιος ο Πρωθυπουργός ζητούσε από τον κ. Σαμαρά συγκυβέρνηση και ο κ. Σαμαράς το εδέχθη υπό τον όρο να υπάρξει ένας άλλος πρωθυπουργός. Έτσι προέκυψε η κυβέρνηση Παπαδήμου.\nΒρισκόμαστε, δυστυχώς, στο ίδιο –αν όχι σε χειρότερο- σημείο σήμερα. Με τη χώρα σε άθλια οικονομική κατάσταση, με ένα τεράστιο χρέος που συνεχώς – ακόμα και σήμερα – αυξάνεται.\nΟ κ. Παπανδρέου έχασε τότε την ευκαιρία. Ο κ. Τσίπρας μέχρι τώρα έχασε 2 ευκαιρίες να ηγηθεί μιας τέτοιας κυβέρνησης ευρέως συνασπισμού. Μία μετά τις εκλογές του Ιανουαρίου και μία μετά τις εκλογές του Σεπτεμβρίου.\nΤον Ιανουάριο ονόμασε ο ίδιος την κυβέρνησή του, «κυβέρνηση κοινωνικής σωτηρίας». Σήμερα πρέπει να αναζητήσει την κυβέρνηση εθνικής σωτηρίας για να αποφύγει αυτό που δεν απέφυγε ο Παπανδρέου το 2010.\nΣήμερα συγκυβερνά ως αριστερό κόμμα με ένα μικρό κόμμα που αυτοαποκαλείται δεξιό (τους ΑΝΕΛ) χωρίς καμία ιδεολογική συγγένεια μεταξύ τους. Απόδειξη; η Καταψήφιση του νόμου της Ιθαγένειας και της τροπολογίας για το περίφημο τζαμί στην Αθήνα. Άραγε, με τέτοια δεδομένα περιμένει ο κ. Πρωθυπουργός να έρθουν οι επενδυτές και να επενδύσουν;\nΚαι αν η κατάσταση της οικονομίας χειροτερεύσει που αυτό διαφαίνεται στον ορίζοντα, δε θα έχει χάσει την αξιοπιστία του ο κ. Πρωθυπουργός για να ηγηθεί του ευρύτατου συνασπισμού των φιλοευρωπαϊκών δυνάμεων που ο ίδιος θα έπρεπε να έχει επιδιώξει;\nΆραγε, τότε θα δεχθούν τα κόμματα της αντιπολίτευσης για πρωθυπουργό τον κ. Τσίπρα ή θα ζητήσουν ό,τι εζήτησε ο κ. Σαμαράς από τον κ. Παπανδρέου, δηλαδή την αντικατάστασή του;\nΤώρα, το πώς ο Πρωθυπουργός που ζητά από τους πολιτικούς αρχηγούς συναίνεση μιλώντας στην Κοινοβουλευτική του Ομάδα θυμάται μια αραβική παροιμία που λέει «τα σκυλιά ουρλιάζουν αλλά το καραβάνι προχωρεί», είναι απορίας άξιον; Ποιους εννοεί «σκυλιά»; Πώς θα γίνει συναίνεση με τα «σκυλιά»;\nΌμως, το καραβάνι δεν προχωρεί κύριε Πρωθυπουργέ. Η χώρα δεν προχωρεί. Δυστυχώς μόνο τα προβλήματα της χώρας προχωρούν!\nΗ χώρα χρειάζεται πραγματική συναίνεση με κυβέρνηση από έμπειρους και αποδεδειγμένα αποτελεσματικούς υπουργούς που μόνον με τη σοβαρότητα και την εμπειρία τους μπορεί να βγάλουν τη χώρα από το σημερινό αδιέξοδο.\nΟ Δ. Κρεμαστινός στο Black Monday.gr, για τον ΦΠΑ στα νησιά και τις εθνικές συνέπειες!


Το Hyundai Kona Hybrid διατίθεται στην ελληνική αγορά | Ελεύθερος Τύπος\nΤο Hyundai Kona Hybrid διατίθεται στην ελληνική αγορά\nΕκτός από το σχεδιασμό του, προσφέρει ένα αποδοτικό πλήρως υβριδικό σύστημα μετάδοσης και διαθέτει μια σειρά τεχνολογικών προσθηκών και ενισχύσεων, στις οποίες περιλαμβάνονται οι προηγμένες δυνατότητες συνδεσιμότητας Blue Link, τα συστήματα ενεργητικής ασφάλειας και υποβοήθησης SmartSense, καθώς και προηγμένες λειτουργίες infotainment.\nΤο Kona, που έχει πάρει το όνομά του από την εξωτική περιοχή Kona στο μεγάλο νησί της Χαβάη, ξεκίνησε αρχικά το 2017 ως το πρώτο compact SUV της Hyundai στην Ευρώπη. Η κορεατική αυτοκινητοβιομηχανία παρουσίασε επίσης, το Kona Electric, το πρώτο της πλήρως ηλεκτρικό compact SUV. Επιπρόσθετα παρουσίασε μια περιορισμένης παραγωγής ειδική έκδοση, το Kona Iron Man. Από τη έναρξη των πωλήσεων του Kona τον Οκτώβριο του 2017, έχουν πουληθεί στην Ευρώπη περίπου 120.000 οχήματα.\n«Η Hyundai ήδη προσφέρει τη μεγαλύτερη γκάμα κινητήρων και με την έναρξη της διάθεσης του ολοκαίνουριου Kona Hybrid προσφέρουμε στους Ευρωπαίους πελάτες μας ακόμα περισσότερες επιλογές για φιλικά προς το περιβάλλον SUV», δήλωσε ο κ. Andreas-Christoph Hofmann, Vice President Marketing και Product της Hyundai Motor Europe. «Εκτός από τον κομψό σχεδιασμό και το αποδοτικό υβριδικό σύστημα μετάδοσης, οι πελάτες μπορούν τώρα να απολαμβάνουν και κορυφαίες δυνατότητες συνδεσιμότητας».\nΗ γκάμα του Kona είναι δημοφιλής σε ολόκληρη την Ευρώπη. Μετά από την πρώτη πλήρη χρονιά των πωλήσεών του, το Kona έχει κατακτήσει νέες ομάδες πελατών και συνέβαλε σημαντικά στην ισχυρή θέση της Hyundai στην κατηγορία των compact SUV. Πέρα από την εμπορική επιτυχία τους, τόσο το Kona όσο και το Kona Electric έχουν κερδίσει τους τελευταίους 18 μήνες πολλά βραβεία. Πέρυσι το Kona έτυχε διεθνούς αναγνώρισης κατακτώντας ένα iF Design Award για τον εξωτερικό σχεδιασμό του. Παράλληλα η ισπανική εφημερίδα ABC το βράβευσε ως το «Αυτοκίνητο της Χρονιάς 2019». Το Kona Electric, από την άλλη πλευρά, βραβεύτηκε για τα φιλικά προς το περιβάλλον χαρακτηριστικά του. Έτσι, στο πλαίσιο των βραβείων του «Ελβετικού Αυτοκινήτου της Χρονιάς 2019» κατέκτησε τον τίτλο του «Πιο πράσινου αυτοκινήτου στην Ελβετία». Τα βραβεία Next Green Car της Μεγάλης Βρετανίας χαρακτήρισαν το πλήρες ηλεκτρικό SUV της Hyundai ως το δικό τους «Αυτοκίνητο της Χρονιάς για το 2018», ενώ στην πορεία υπήρξαν και άλλα πολλά βραβεία.\nΤο Kona Hybrid είναι μια φυσική επέκταση της δημοφιλούς γκάμας της Hyundai\nΗ Hyundai προσφέρει τώρα μια πλήρως υβριδική έκδοση του βραβευμένου SUV. Αμέσως μετά από την αποκάλυψη του νέου IONIQ, το ολοκαίνουργιο Kona Hybrid αποτελεί τη φυσική επέκταση τόσο της γκάμας του Kona όσο και της γκάμας οικολογικής κινητικότητας της Hyundai, καθιστώντας τη φιλική προς το περιβάλλον κινητικότητα διαθέσιμη σε ακόμα περισσότερους οδηγούς. Το Kona Hybrid βασίζεται στην επιτυχία των Kona και Kona Electric, προσφέροντας στους πελάτες την επιλογή ενός φιλικού προς το περιβάλλον SUV που καλύπτει τις ανάγκες τους.\nΤο Kona Hybrid κινείται από τον 1.6 GDI της γενιάς Kappa, έναν τετρακύλινδρο κινητήρα βενζίνης με άμεσο ψεκασμό και μέγιστη απόδοση 105 PS και 147 Nm ροπής. Ο ηλεκτροκινητήρας μόνιμου μαγνήτη αποδίδει 43,5 PS (32 kW) και μέγιστη ροπή 170 Nm. Παράλληλα, η μπαταρία ιόντων λιθίου των 1,56 kWh προσφέρει εξαιρετικά χαρακτηριστικά φόρτισης και εκφόρτισης, εξασφαλίζοντας βέλτιστη απόδοση και επιτρέποντας την ταχεία ανάκτηση ενέργειας. Η συνδυαστική ισχύς των 103,6 kW (141 PS) και των έως και 265 Nm ροπής, εξασφαλίζει ότι το Kona Hybrid προσφέρει μια δυναμική εμπειρία οδήγησης.\nΤο ολοκαίνουργιο Kona Hybrid προσφέρει τεχνολογικές εξελίξεις, όπως το Blue Link\nΤο ολοκαίνουργιο Kona Hybrid διαθέτει Blue Link, ένα διασυνδεδεμένο σύστημα που χρησιμοποιεί ενσωματωμένη τηλεματική προκειμένου να επιτρέπει στους οδηγούς να κλειδώνουν ή να ξεκλειδώνουν από απόσταση το αυτοκίνητό τους μέσω μιας εφαρμογής smartphone.\nΤο προαιρετικό σύστημα πλοήγησης Audio Video (AVN) παρέχει ένα μεγάλο εύρος χρήσιμων πληροφοριών στην οθόνη αφής 10,25 ιντσών και διαθέτει φωνητική αναγνώριση βασισμένη σε Cloud σε έξι γλώσσες (μόνο σε συνδυασμό με Blue Link). Η εμφάνιση της οθόνης μπορεί να προσαρμοστεί, καθώς υπάρχουν δύο εκδοχές αρχικής οθόνης και η δυνατότητα επεξεργασίας των εμφανιζόμενων γραφικών στοιχείων και εικονιδίων.\nΣτο standard σύστημα διασύνδεσης οι πελάτες επωφελούνται από το Display Audio προκειμένου να κάνουν mirroring (αναπαραγωγή του περιεχομένου οθόνης του smartphone τους) στην οθόνη 7 ιντσών μέσω του Android Auto και του Apple CarPlay.\nΕπιπρόσθετα, όταν οι πελάτες επιλέγουν την πλοήγηση, το Kona Hybrid διαθέτει και τις υπηρεσίες Hyundai LIVE. Οι οδηγοί λαμβάνουν μια πενταετή δωρεάν συνδρομή για τη συγκεκριμένη λειτουργία, η οποία παρέχει ενημερωμένες στο λεπτό πληροφορίες σχετικά με τον καιρό, την κυκλοφορία, την ύπαρξη καμερών ελέγχου ταχύτητας (όπου επιτρέπεται νόμιμα), τα πιο κοντινά πρατήρια καυσίμων με ενημέρωση σχετικά με την τοποθεσία και τις τιμές τους, τις δυνατότητες στάθμευσης στο δρόμο ή σε πάρκινγκ, ζωντανή ενημέρωση για τους πιο κοντινούς αντιπροσώπους της μάρκας και ζωντανή αναζήτηση POI.\nΠαράλληλα με τα χαρακτηριστικά άνεσης και ευκολίας, το Kona Hybrid έχει το δικό του αποκλειστικό χρωματικό πακέτο εσωτερικού διακόσμου. Αυτό αποτελείται από λευκές πινελιές στα περιβλήματα των αεραγωγών και το πλαίσιο γύρω από τον λεβιέ ταχυτήτων, καθώς και από γυαλιστερά μαύρα στοιχεία στις λαβές των θυρών, το τιμόνι και το εσωτερικό των αεραγωγών, καθώς από και γκρι στοιχεία ψηλά.\nΕκτός από το αποκλειστικό άσπρο- μαύρο πακέτο χρώματος που είναι standard στο Kona Hybrid, οι πελάτες έχουν τη δυνατότητα επιλογής μεταξύ και άλλων τριών πακέτων χρωμάτων, γνωστά από το Kona: πορτοκαλί, lime και κόκκινο. Τα έγχρωμα στοιχεία υπάρχουν στα περιβλήματα των αεραγωγών, γύρω από τον επιλογέα ταχυτήτων, στο μπουτόν εκκίνησης του κινητήρα και τις ραφές στα καθίσματα και το τιμόνι. Όλες οι χρωματικές επιλογές εσωτερικού συνδυάζονται με μαύρη οροφή, ενώ οι Lime and Red είναι διαθέσιμες και με έγχρωμες ζώνες ασφαλείας, καθώς και με μαύρα γυαλιστερά στοιχεία στις χειρολαβές στις πόρτες και στο τιμόνι.\nΤο Kona Hybrid διαθέτει το σχεδιασμό και το χαρακτήρα των Kona και Kona Electric. Στο εμπρός μέρος του υπάρχει η χαρακτηριστική μάσκα Cascading Grille της Hyundai, ενώ οι προβολείς είναι διαθέσιμοι και με full LED. Εκτός από την απόχρωση λανσαρίσματος Blue Lagoon με μαύρη οροφή, οι πελάτες μπορούν να επιλέξουν μεταξύ πολλών διαφορετικών χρωματικών συνδυασμών, προκειμένου να προσαρμόσουν την εικόνα του αυτοκινήτου στο προσωπικό στιλ τους. Επίσης οι πελάτες μπορούν να επιλέξουν ανάμεσα σε δύο νέας σχεδίασης ζάντες αλουμινίου. Η μία είναι διαθέσιμη στη standard διάσταση των 16 ιντσών και η άλλη στο προαιρετικό μέγεθος των 18 ιντσών.\nΓια μια άνετη και ασφαλή εμπειρία οδήγησης, το Kona Hybrid είναι εξοπλισμένο με το ολοκληρωμένο πακέτο τεχνολογίας SmartSense της Hyundai. Αυτό το κορυφαίο σύστημα υποβοήθησης παρακολουθεί συνεχώς το περιβάλλον γύρω από το αυτοκίνητο προκειμένου να προστατεύσει τους οδηγούς από πιθανούς κινδύνους ενώ κινούνται στο δρόμο.\nΤο πρωτοποριακό πακέτο ασφάλειας του Kona Hybrid περιλαμβάνει Προειδοποίηση Μετωπικής Σύγκρουσης και Βοήθεια Αποφυγής με Δυνατότητα Ανίχνευσης Πεζών και Ποδηλάτων (Front Collision Warning and Avoidance Assist with pedestrian and cyclist detection ability).\nΤο Kona Hybrid διαθέτει επίσης Electronic Parking Brake (EPB ή Ηλεκτρονικά Ελεγχόμενο Χειρόφρενο) που ενεργοποιείται από διακόπτη.\nΤο Kona Hybrid με το σύστημα πλοήγησης AVN (Audio Video) και οθόνη 10,25 ιντσών είναι εξοπλισμένο με το σύστημα ECO-Driving Assist System (ECO-DAS) που βοηθά στην εξοικονόμηση καυσίμου. Ο ενσωματωμένος Coasting Guide (οδηγός κίνησης) αναλύει πληροφορίες οδικής κυκλοφορίας από το σύστημα πλοήγησης για να ειδοποιήσει τον οδηγό για τυχόν καθυστερήσεις (π.χ. αλλαγή κατεύθυνσης, διασταυρώσεις, έξοδοι αυτοκινητοδρόμων). Το χαρακτηριστικό αυτό έχει ως στόχο τη μείωση της κατανάλωσης καυσίμου και την ελαχιστοποίηση της χρήσης των φρένων. Ο Coasting Guide (οδηγός κίνησης) μπορεί να ενεργοποιηθεί όταν έχει επιλεγεί η λειτουργία Eco και σε ταχύτητες μεταξύ 40 και 160 χλμ./ ώρα.\nΤο Eco-DAS είναι επίσης εξοπλισμένο με το σύστημα Predictive Energy Management (Προγνωστική Διαχείριση Ενέργειας), που διαχειρίζεται τη φόρτιση και την εκφόρτιση της μπαταρίας σε ανηφόρες και κατηφόρες για τη μεγιστοποίηση της χρήσης της. Όταν σε μια διαδρομή υπάρχει ανωφέρεια και το επίπεδο φόρτισης της μπαταρίας είναι χαμηλό, το σύστημα αυξάνει ελαφρώς τη λειτουργία του κινητήρα προκειμένου να προφορτίσει την μπαταρία πριν από την ανηφόρα. Αυτό εξασφαλίζει ότι ο ηλεκτροκινητήρας μπορεί να βοηθήσει στην άνοδο και έτσι να ελαχιστοποιηθεί η μη αποτελεσματική χρήση του κινητήρα βενζίνης στην ανηφόρα – βελτιώνοντας την απόδοση καυσίμου. Αν η μπαταρία είναι επαρκώς φορτισμένη, το Kona Hybrid αυξάνει το επίπεδο εμπλοκής του ηλεκτροκινητήρα πριν από την κατηφόρα, προκειμένου και πάλι να ελαχιστοποιηθεί η κατανάλωση καυσίμου. Στη συνέχεια, η ηλεκτρική ισχύς ανακτάται στην κατηφόρα με το φρενάρισμα με ανάκτηση.\nΧάρη στα δυναμικά χαρακτηριστικά και την απόδοση του Kona Hybrid, οι οδηγοί μπορούν να απολαύσουν το fun to drive ενός ποιοτικού αυτοκινήτου με αυτόματο κιβώτιο διπλού συμπλέκτη 6 σχέσεων. Μετακινώντας τον επιλογέα προς τα αριστερά, οι οδηγοί μπορούν να επιλέξουν τη λειτουργία Sport, ενώ τα paddles στο τιμόνι χρησιμεύουν στην χειροκίνητη επιλογή των σχέσεων.\nΤο νέο Hyundai Kona Hybrid έχει αρχική τιμή 23.990 ευρώ!\nHyundaiHyundai Kona Hybrid\nΗ Hyundai παρουσιάζει ένα νέο Σύστημα Αυτόματου Κιβωτίου που λειτουργεί με τεχνητή νοημοσύνη\nΘεμιστοκλής Θεοδωρόπουλος 12 Μαρτίου 2020 12 Μαρτίου 2020\nΗ Hyundai αποκαλύπτει το εντυπωσιακό εσωτερικό του ολοκαίνουργιου i20\nH Hyundai αποκαλύπτει το νέο EV concept “Prophecy” στο Σαλόνι Αυτοκινήτου της Γενεύης\nΑποκαλύφθηκαν οι πρώτες εικόνες του νέου Hyundai i20


Το «μπάσκετ» των Ίνκας – Basketball glory stories\nΤο «μπάσκετ» των Ίνκας\nΣύμφωνα με δημοσίευμα της εφημερίδας Ταχυδρόμος στις 2-11-1972, πρόδρομος του σημερινού μας μπάσκετ είναι το pok-ta-pok.\nΦύλλο 2-11-1972 (Σελίδα 3)\nΤι ακριβώς ήταν όμως το συγκεκριμένο άθλημα;\nΤο pok-ta-pok από πολλούς θεωρείται το πρώτο ομαδικό άθλημα στην ιστορία της ανθρωπότητας.\nΗ κάθε ομάδα πετύχαινε έναν πόντο όταν πέρναγε την μπάλα μέσα από τον πέτρινο δακτύλιο της ή όταν η αντίπαλη ομάδα αποτύγχανε να συγκρατήσει την μπάλα να μην αναπηδήσει για δεύτερη συνεχόμενη φορά. Σύμφωνα με μαρτυρίες οι παίκτες χτυπούσαν την μπάλα με τα αντιβράχια ή τους γοφούς τους, αν και ορισμένες εκδοχές επέτρεπαν τη χρήση εξοπλισμού όπως, ρακέτες ή πέτρες. Η μπάλα ήταν κατασκευασμένη από συμπαγές υλικό και ζύγιζε έως 4 κιλά, ενώ τα μεγέθη διέφεραν πολύ με την πάροδο του χρόνου ή ανάλογα με την εκδοχή που παιζόταν.\nΤο pok-ta-pok είχε και τελετουργικές πτυχές, ενώ περιστασιακά παιζόταν και για αναψυχή από παιδιά και γυναίκες. Στην ιστορία του παιχνιδιού μερικές κουλτούρες φαίνεται ότι συνδύασαν τους αγώνες με τις θρησκευτικές ανθρωποθυσίες.\nΥπάρχουν αντικρουόμενες μαρτυρίες για το αν ήταν οι νικητές ή οι ηττημένοι έχαναν την ζωή τους, καθώς για τους Ίνκας, θυσία σημαίνει «κάνω ιερό» άρα ήταν τιμή τους να θυσιαστείς. Άλλες πηγές αναφέρουν ότι ούτε οι νικητές ούτε οι ηττημένοι θυσιάζονταν κατά τη διάρκεια του αγώνα, απλώς υπήρξε ένα και μόνο παιχνίδι που διεξήχθη αντί για πόλεμο εναντίον δύο πόλεων. Σε αυτήν την περίπτωση σκότωσαν τον αρχηγό της ηττημένης ομάδας.\nΠοκ τα ποκ,pok ta pok


ΠΡΩΤΑΘΛΗΤΡΙΑ ΣΤΗΝ Α2 Η COCA COLA!! | Commercial League\nΠΡΩΤΑΘΛΗΤΡΙΑ ΣΤΗΝ Α2 Η COCA COLA!!\nby billmanolo | Jun 19, 2013 | NEA, ΑΡΧΕΙΟ\nΈνα παιχνίδι αντάξιο ενός τελικού ανάμεσα σε δύο πραγματικά σπουδαίες ομάδες πραγματοποιήθηκε το βράδυ της Τρίτης στο γήπεδο του DEREE στην Αγία Παρασκευή. Νικήτρια και δικαιότατα πρωταθλήτρια για την Α2 κατηγορία της COMMERCIAL LEAGUE για το έτος 2012-13 αναδείχθηκε η ομάδα της COCA COLA.\nΗ ομάδα της COCA COLA όλη τη χρονιά κατάφερε να ξεχωρίσει, κάνοντας 3 ήττες όλες και όλες, από VELTI, ANGELS και AVIN στο κύπελλο. Μάλιστα η τελευταία ήττα στο πρωτάθλημα ήταν στις 16/12/2012, δηλαδή διατηρήθηκε 6 μήνες αήττητη! Τη φετινή σεζόν νίκησε 3 φορές τη ΒΙΟΙΑΤΡΙΚΗ, 3 φορές το Φ.Σ.Α και 2 φορές τον ΤΟΞΟΤΗ ΠΕΥΚΗΣ, τις υπόλοιπες ομάδες της τετράδας του πρωταθλήματος. Νομίζω πως αυτό το 8-0 με τις βασικές ανταγωνίστριες της φανερώνει το δίκαιο της κατάκτησης του πρωταθλήματος και αποδεικνύει πως πράγματι ήταν η καλύτερη ομάδα για φέτος!\nΑυτό που δίνει αξία στο νικητή όμως είναι η αξία του ηττημένου και η ομάδα της ΒΙΟΙΑΤΡΙΚΗΣ έδειξε και σε αυτό το ματς πόσο σπουδαία ομάδα είναι αποτελούμενη από παίκτες υψηλής μπασκετικής αξίας και ήθους. Με σκαμπανεβάσματα στην απόδοση της όλη τη χρονιά είναι η αλήθεια, χωρίς ωστόσο να κάνει πολλές ήττες, μόλις 4 στην κανονική διάρκεια (ακόμη μία στο κύπελλο από ΠΙΤΤΑΡΑ ΔΟΜΙΚΗ) και την 5η ήττα στον τελικό. Κατάφερε από την 3η θέση να βρεθεί στον τελικό κερδίζοντας 2 φορές την εξαιρετική ομάδα του ΤΟΞΟΤΗ ΠΕΥΚΗΣ. Και αν στο χθεσινό ματς δεν είχε την απώλεια ενός εκ των καλύτερων παικτών της κατηγορίας, του Δημόπουλου, λόγω τραυματισμού, θα είχε πολλές πιθανότητες να οδηγήσει τη σειρά σε 2ο ματς!\nΜετά από αυτή τη μίνι αναδρομή για τους δύο αντιπάλους ας πάμε στα του τελικού. Ένας τελικός με πολύ σασπένς και αγωνία μέχρι το τέλος και πολύ κόσμο (τον πιο πολύ μέχρι στιγμής σε φετινό αγώνα) και από τις δύο ομάδες.\nΤο πρώτο δεκάλεπτο ήταν το πιο παραγωγικό και για τις δύο ομάδες. Από την μία είχαμε τον Δαμιανλό να κυριαρχεί στις δύο ρακέτες και τον Αγγελάκη να οργανώνει και να σκοράρει και από την άλλη τη ΒΙΟΙΑΤΡΙΚΗ να απειλεί από την περιφέρεια με τα τρίποντα των Μακρόπουλου και Παπάνογλου. Ένα σερί 0-8 για τους τυπικά φιλοξενούμενους έκανε το αρχικό 4-0 4-8 και στη συνέχεια ένα σερί 9-0 για την ομάδα του Σακελλαρίου έφερε το σκορ από το 7-10 στο 16-10. Τελικά το δεκάλεπτο τελείωσε με το σκορ στο 21-18 για την ομάδα της COCA COLA.\nΤο 2ο δεκάλεπτο ήταν το πιο «κλειστό» δεκάλεπτο από όλα, με εκατέρωθεν αστοχία και σκληρές άμυνες. Ένα καλάθι του Λιακόπουλου ανέβασε αρχικά τη διαφορά στους πέντε. Η ΒΙΟΙΑΤΡΙΚΗ με τρίποντο του Γιάννακα μείωσε αρχικά στους δύο πόντους και ισοφάρισε σε 27-27 επίσης με ωραία διείσδυση του play maker της. Δύο βολές του Μπακάλη και ένα καλάθι του Δαμιανού δώσανε το προβάδισμα στην COCA COLA με τέσσερεις πόντους με τη λήξη του ημιχρόνου.\nΔυνατά μπήκε η ομάδα της ΒΙΟΙΑΤΡΙΚΗΣ στο 2ο ημίχρονο και ισοφάρισε άμεσα το σκορ σε 31-31, προσπέρασε με 33-34 με τρίποντο του Γιάννακα και ανέβασε τη διαφορά στους τρείς με καλάθι του Αργυριάδη. Η απάντηση της COCA COLA ήταν άμεση με δύο καλάθια του Δαμιανού και τρίποντο του Νάζου έκανε ένα σερί 7-0 και πέρασε μπροστά με 40-36. Καλάθι και φάουλ του Παππά μείωσε στον πόντο για να ακολουθήσει νέο σερί 7-0 για την COCA COLA, κλείνοντας το δεκάλεπτο προηγούμενη με 47-39.\nΈτσι μπήκαμε στο τελευταίο δεκάλεπτο με την COCA COLA να έχει σαφές ένα προβάδισμα για τη νίκη και εξαιτίας της διαφοράς των οκτώ πόντων αλλά κυρίως επειδή έδειχνε να ελέγχει καλύτερα το παιχνίδι με τη ΒΙΟΙΑΤΡΙΚΗ να έχει κάποια ξεσπάσματα που την κρατούσαν κοντά στο σκορ.\nΠαρόλα αυτά η διαφορά των οκτώ πόντων εξανεμίστηκε μέσα σε δύο λεπτά από τη ΒΙΟΙΑΤΡΙΚΗ. Ο Τύρος με οκτώ «προσωπικούς» πόντους, με 2 τρίποντα και 2 βολές, έφερε το ματς στα ίσα, ισοφαρίζοντας σε 47-47 και αλλάζοντας προς στιγμή τη ψυχολογία του αγώνα. Στην επόμενη όμως φάση ο Αγγελάκης απέδειξε ότι δεν αναδείχθηκε τυχαία MVP της φετινής χρονιάς. Με ένα πραγματικά πολύ δύσκολο σουτ μετά από σκριν και τον αντίπαλο αμυντικό καρφωμένο πάνω του πέτυχε τρίποντο και ξεκόλλησε , κυρίως ψυχολογικά, την ομάδα του από τους 47 πόντους κάνοντας το 50-47! Ακολούθησαν άλλα δύο καλάθια από το Λιακόπουλο και έτσι η διαφορά ανέβηκε στους επτά πόντους (54-47) με 4:14 να απομένουν για τη λήξη. Στην επόμενη φάση ο Παπάνογλου κέρδισε φάουλ, όμως ο Γιάννακας δέχτηκε τεχνική ποινή για διαμαρτυρία. Ο Παπάνογλου πέτυχε τη μία βολή του φάουλ όμως ο Αγγελάκης αστόχησε και στις δύο της τεχνικής ποινής. Μάλιστα στην επίθεση της ομάδας του ο Δαμιανός κέρδισε φάουλ και αστόχησε και αυτός στις 2 βολές, με την COCA COLA να έχει 0/4 μέσα σε 20 δευτερόλεπτα και το σκορ στο 55-48. Καλάθι του Αργυριάδη μετά από ασίστ του Παπάνογλου μείωσε σε 55-50 για τη ΒΙΟΙΑΤΡΙΚΗ. Ο Αγγελάκης με ½ βολές έκανε το 56-50 και ο Γιάννακας με 2/2 το 56-52 1:52 πριν το τέλος. Ο Δαμιανός με παλικαρίσιο καλάθι έκανε το 58-52 και ο Παπάνογλου με μία βολή μείωσε σε 58-53 με 1:10 να απομένουν. Τότε μπήκαμε στη διαδικασία των φάουλ από τη ΒΙΟΙΑΤΡΙΚΗ. Ο Λιακόπουλος όντας εύστοχος είχε 4/4 και δεν επέτρεψε στη ΒΙΟΙΑΤΡΙΚΗ να ελπίζει στην ανατροπή. Το τελικό 62-54 ήρθε μέσα σε πανηγυρισμούς από τους παίκτες της COCA COLA και τους οπαδούς της!\nΚαλύτερος παίκτης του τελικού για τους πρωταθλητές ο Δαμιανός με 23 πόντους. Ακολούθησαν σε απόδοση οι Λιακόπουλος και Αγγελάκης. Καλύτεροι για τους ηττημένους, που τους έλειψε πάρα ο Δημόπουλος, οι Γιάννακας και Παπάνογλου με 14 και 13 πόντους αντίστοιχα!\nΔΕΚΑΛΕΠΤΑ : 21-18, 31-27, 47-39, 62-54.\nΔΙΑΙΤΗΤΕΣ : Μουρμούρης Π., Ζερβούδης Π.\nCOCA COLA (Σακελλαρίου – Τσαγγάρης): Χριστοδουλίδης, Σκυλογιάννης 2, Ζαχαρόπουλος 5, Λαμνάτος, Γεραντώνης , Αγγελάκης 14 (2), Μπακάλης 4, Καραμπεσύνης, Γκούμας, Νάζος 3 (1), Δαμιάνος 23, Λιακόπουλος 11.\nΒΙΟΙΑΤΡΙΚΗ (Κακαλιούρας) : Γιάννακας 14 (2), Ντζάνης, Βαρδονικολάκης, Μίχος, Κουτουλογένης, Τύρος 8 (2), Σδρόλιας, Αργυριάδης 9, Μακρόπουλος 3 (1), Παππάς 7, Κακαλιούρας, Παπάνογλου 13 (2).\nΣακελλαρίου – (Προπονητής COCA COLA) :\n“Νομίζω πως όλη τη χρονιά δείξαμε συνέπεια και αγωνιστικότητα. Τα παιδιά δείξανε μια πολύ καλή συμπεριφορά. Αξίζαμε το κάτι καλύτερο, προσπαθήσαμε σε όλους τους αγώνες και επάξια φτάσαμε στον τελικό. Συγχαρητήρια στην ομάδα της ΒΙΟΙΑΤΡΙΚΗΣ, συγχαρητήρια στους διοργανωτές που για πρώτη φορά στη συμμετοχή μας βλέπουμε ένα τόσο πολύ καλό πρωτάθλημα. Θα συνεχίσουμε να αγωνιζόμαστε. Το κύπελλο αυτό το αφιερώνουμε στους δύο τραυματίες μας, στον Μάκη τον Καρούμπαλη και το Χρήστο τον Τσαγγάρη, οι οποίοι ήταν κοντά μας και τους ευχαριστούμε. Και του χρόνου πάλι εδώ, COCA COLA! ”\nΓιάννακας – (Παίκτης ΒΙΟΙΑΤΡΙΚΗΣ) :\n“ Καταρχήν είμαστε πολύ στεναχωρημένοι που χάσαμε. Συγχαρητήρια στην COCA COLA, ήταν πολύ καλή ομάδα όλη τη χρονιά και άξιζε το πρωτάθλημα. Θέλω να πω και κάτι να γραφτεί. Θέλω να ευχαριστήσω εκ μέρους όλων των παιδιών τα Γιάννη (Σδρόλια) τον αρχηγό μας, ο οποίος τρέχει όλη τη χρονιά και διοργανώνει τη λειτουργία της ομάδας μας. Σήμερα είχαμε μία μεγάλη απουσία, το Δημόπουλο, αυτό μας στοίχισε πιστεύω. Κάναμε μία καλή χρονιά σε σχέση με πέρυσι. Συγχαρητήρια και πάλι. ”


Πως να στείλετε μήνυμα SOS από Samsung Galaxy smartphone | Ειδησεις | Pagenews.gr\nΠως να στείλετε μήνυμα SOS από Samsung Galaxy smartphone\nΚώστας Καλλιαντέρης 06.09.2021 | 11:26 ΧΡΟΝΟΣ ΑΝΑΓΝΩΣΗΣ 4 '\nPagenews.gr / Πως Να / Πως να στείλετε μήνυμα SOS από Samsung Galaxy smartphone\nΜήνυμα SOS: Δείτε πως μπορείτε να στείλετε μήνυμα SOS μέσω του Samsung Galaxy κινητού σας σε περιπτώσεις ανάγκης.\nΜία σημαντική λειτουργία που τα Samsung Galaxy κινητά τηλέφωνα διαθέτουν και οι χρήστες τους θα είναι καλό να γνωρίζουν, είναι το περίφημο «SOS Messages» feature. Πιο αναλυτικά, αυτή η λειτουργία προσφέρει τη δυνατότητα στον χρήστη της συσκευής να ζητήσει άμεσα βοήθεια σε περίπτωση ανάγκης. Δείτε παρακάτω πως μπορεί να γίνει αυτό, καθώς και πως μπορείτε να στείλετε μήνυμα SOS.\nΚανείς δεν θέλει να έρθει αντιμέτωπος με μια κατάσταση που απαιτεί άμεση βοήθεια, όμως δυστυχώς είναι πιθανό να συμβεί κάτι τέτοιο. Γι’ αυτό το λόγο, όποιος έχει ένα Samsung Galaxy smartphone είναι καλό να έχει ενεργοποιημένο το SOS Messages feature.\nΠως να ρυθμίσετε τη λειτουργία για μήνυμα SOS;\nΑρχικά, σύρετε προς τα κάτω από το επάνω μέρος της οθόνης του κινητού Samsung Galaxy και πατήστε το εικονίδιο με το γρανάζι.\nΣτη συνέχεια, μεταβείτε στην ενότητα «Advanced Features».\nΠηγαίνετε προς τα κάτω και επιλέξτε «Send SOS Messages».\nΕνεργοποιήστε το feature.\nΜετά από αυτό, θα εμφανιστεί ένα μήνυμα που θα εξηγεί τι περιλαμβάνουν τα μηνύματα SOS. Πατήστε «Συνέχεια» για να συνεχίσετε τη διαδικασία.\nΠαρακάτω θα εμφανιστούν όλα τα απαιτούμενα δικαιώματα για τα SOS Messages. Πατήστε «Start» για να ξεκινήσει η διαδικασία.\nΘα χρειαστεί να προσθέσετε τουλάχιστον έναν παραλήπτη. Αυτό θα είναι το άτομο που θα λαμβάνει το μήνυμα SOS. Φυσικά, μπορείτε να επιλέξετε περισσότερα από ένα άτομα που θα λαμβάνουν τα μηνύματα. Επιλέξτε «Add» για να προσθέσετε και άλλα άτομα.\nΕπιλέξτε πώς θέλετε να προσθέσετε έναν παραλήπτη και, στη συνέχεια, δημιουργήστε μια επαφή ή επιλέξτε άτομα από τη λίστα επαφών σας.\nΑφού έχετε επιλέξει παραλήπτη, μπορείτε να προσαρμόσετε τον τρόπο λειτουργίας των μηνυμάτων SOS. Μπορείτε να αποφασίσετε πόσες φορές θέλετε να πατήσετε το πλήκτρο Side/Power για να στείλετε το SΟS. Αυτή είναι μια σημαντική επιλογή που πρέπει να θυμάστε πάντα.\nΣτη συνέχεια, μπορείτε να ζητήσετε από το τηλέφωνό σας να καλεί αυτόματα έναν από τους παραλήπτες μαζί με την αποστολή SΟS Message. Πατήστε «Auto Call Someone» και, στη συνέχεια, επιλέξτε μία από τις προηγούμενες επιλεγμένες επαφές.\nΤέλος, μπορείτε να τραβήξετε εικόνες από την μπροστινή και την πίσω κάμερα και να τις επισυνάψετε στα SOS Messages. Αυτές οι εικόνες μπορούν να δείξουν στον παραλήπτη τι ακριβώς συμβαίνει.\nΕπίσης, μπορείτε να ενεργοποιήσετε την επιλογή «Attach Audio Recording», η οποία θα στείλει ένα κλιπ ήχου 5 δευτερολέπτων μαζί με το μήνυμα SOS.\nΣτο κάτω μέρος της σελίδας SΟS Message, θα δείτε την επιλογή «Send Messages To». Σε αυτό το σημείο, μπορείτε να κάνετε αλλαγές στους παραλήπτες.\nΠως να στείλετε μήνυμα SOS μέσω του Samsung Galaxy τηλεφώνου σας;\nΑφού έχετε κάνει τις παραπάνω ρυθμίσεις, μπορείτε εύκολα να στείλετε ένα SOS μήνυμα. Το μόνο που πρέπει να κάνετε είναι να πατήσετε το Side/Power πλήκτρο όσες φορές έχετε επιλέξει (στην παραπάνω διαδικασία). Πατήστε το πλήκτρο όσες φορές χρειάζεται, διαδοχικά.\nΤο SOS μήνυμα θα σταλεί στον παραλήπτη/ες με όλα τα συνημμένα που έχετε επιλέξει.\nΑυτή ήταν η διαδικασία! Όπως βλέπετε, η Samsung καθιστά εύκολη τη διαδικασία αποστολής μηνυμάτων SΟS.\nΠώς να διαγράψετε μια λίστα αναπαραγωγής στο Spotify\nΠως να βρείτε όλα τα emails από ένα συγκεκριμένο αποστολέα στο Gmail\nΠως να κρύψετε φωτογραφίες στο Google Photos\nANDROID SMARTPHONESOSSOS ΚΙΝΔΥΝΟΣSOS ΣΗΜΑ ΚΙΝΔΥΝΟΥΕΚΤΑΚΤΟ ΜΗΝΥΜΑ\n15.10.2021 | 13:14\n13.10.2021 | 19:32\nΠως να δηλώσετε τη νέα σας διεύθυνση στην εφορία\nΑΑΔΕ: Η εφορία έχει δημιουργήσει ειδική αίτηση ηλεκτρονικά για αλλαγή φορολογικής έδρας για τις επιχειρήσεις, αλλά και διεύθυνσης για τα φυσικά πρόσωπα.\nΒασίλης Διαμαντάκος 12.10.2021 | 19:46\nΑΑΔΕ: Πως να δηλώσετε τη νέα σας διεύθυνση στην εφορία\nΠώς να μετατρέψετε ένα eBook σε ηχητικό βιβλίο\nΗχητικό βιβλίο: Μέσω εφαρμογής οι χρήστες των smartphones θα μπορούν να μετατρέψουν ένα eBook σε ένα ηχητικό βιβλίο.\nΓιάννης Κουτρουμπής 11.10.2021 | 20:01\nΎπνος: Ειδικοί μας δίνουν τις συμβουλές τους για να κοιμηθούμε γρηγορότερα και να έχουμε έναν απολαυστικό ύπνο! Νικήστε μια για πάντα την αυπνία!\nΚώστας Καλλιαντέρης 10.10.2021 | 16:23\nΠως να βάλετε Windows 11 αν δεν υποστηρίζονται από την CPU σας\nWindows 11: Δείτε πως μπορείτε να εγκαταστήσετε το νέο λειτουργικό σύστημα της Microsoft στον υπολογιστή σας ακόμη κι αν ο επεξεργαστής σας δεν το υποστηρίζει.\nΒασίλης Διαμαντάκος 09.10.2021 | 18:41


6-09-2019 | 11:18πμ\n❱❱ Η προκλητική κατάθεση του 27χρονου Μπανγκλαντεσιανού που χειριζόταν το φονικό «χαλί» όπου βρήκε φρικτό θάνατο η 13χρονη Σεράινα\nΑντίθετα από όσα περίμεναν όλοι, η κατάθεση του 27χρονου από το Μπανγκλαντές που χειριζόταν το φονικό «χαλί» στο λούνα παρκ του Αλμυρού όπου βρήκε φρικτό θάνατο η 13χρονη Σεράινα δεν βοήθησε να φωτιστούν οι συνθήκες του τραγικού δυστυχήματος.\nΟ αλλοδαπός, ο οποίος αναζητούνταν όλες αυτές τις μέρες από τις Αρχές, εμφανίστηκε στο τοπικό αστυνομικό τμήμα έξι μέρες μετά το δυστύχημα, το απόγευμα της Τετάρτης, και ισχυρίστηκε μέσω του δικηγόρου του πως εξαφανίστηκε επειδή φοβόταν την αντίδραση των συγγενών του κοριτσιού.\nΕνώπιον των αστυνομικών επιχείρησε να εξηγήσει πώς ακριβώς συνέβη το κακό, ωστόσο δεν πρόσθεσε κάτι ιδιαίτερα διαφωτιστικό αποδίδοντάς το στην κακιά στιγμή.\n«Είχε την εμπειρία καθώς είχε χειριστεί το συγκεκριμένο μηχάνημα χωρίς να υπάρχει κανένα πρόβλημα, έχοντας παρελάσει εκατοντάδες χιλιάδες άνθρωποι από αυτό.\nΕπρόκειτο για μια κακιά στιγμή και τίποτα άλλο» υποστήριξε σε δηλώσεις του ο δικηγόρος του 27χρονου Χρήστος Νάστος, σχετικά με την κατάθεση του αλλοδαπού χειριστή.\nΜέσω του κ. Νάστου, ο οποίος εκπροσωπεί επίσης και την 73χρονη ιδιοκτήτρια του λούνα παρκ, ο αλλοδαπός αρνήθηκε την ευθύνη για την τραγωδία: «Εξ όσων μου ανέφερε, υπάρχουν δύο κουμπιά που στρέφουν το μηχάνημα δεξιά και αριστερά. Δεν έχει τη δυνατότητα να αυξομειώσει την ταχύτητα. Λέγεται ότι η ταχύτητα αυξήθηκε αυτόματα, αυτό είναι ανακριβές» είπε ο δικηγόρος.\nΗ άποψη αυτή έρχεται βέβαια σε αντίθεση με όσα κατέθεσε η φίλη της άτυχης Σεράινας, η οποία καθόταν δίπλα της στο παιχνίδι του θανάτου: «Μπήκαμε στο παιχνίδι και οι πρώτες περιστροφές ήταν κανονικές. Ξαφνικά, άρχισε να αυξάνει ταχύτητα και επειδή φοβήθηκα, κρατήθηκα. Τότε είδα τη φίλη μου να πετάγεται από τη θέση της. Το μηχάνημα σταμάτησε, κατεβήκαμε και επικρατούσε πανικός».\nΟ πατέρας της 13χρονης Σεράινας κατάφερε τελικά να ξεπεράσει το καρδιακό επεισόδιο που υπέστη στο άκουσμα του τραγικού μαντάτου και πήρε εξιτήριο από το νοσοκομείο.\nΩστόσο, αρχίζει νέα περιπέτεια για τους συγγενείς του αδικοχαμένου κοριτσιού, αφού, εκτός από το βαρύ πένθος στο οποίο έχουν βυθιστεί, θα ζητήσουν νομικά τη δικαίωσή τους.\nΗ πλευρά της οικογένειας έχει ήδη ορίσει τρεις πραγματογνώμονες που θα εξετάσουν λεπτομερώς το μηχάνημα και θα αποφανθούν εάν -κατά την άποψή τους- υπήρξε κάποιο ελάττωμα, αστοχία, κακή συντήρηση ή ανθρώπινο λάθος, που κόστισε τη ζωή του παιδιού.\nΤεχνικούς συμβούλους επίσης αναμένεται να ορίσει και η ιδιοκτήτρια της επιχείρησης.


Νοε. 19, 2016\nΗ ΕΡΤ << στα χερια >> της Χρυσης Αυγης ..... ενω το Δ.Σ. παιζει .....\nΤα γεγονότα είναι γεγονότα. Στη Χίο δύο μέρες μετά την επίσκεψη ανώτατων στελεχών της Χρυσής Αυγής, σημειώθηκε ιδιαίτερα οργανωμένη επίθεση εναντίον του άθλιου hot spot της Σούδας. Η αντίδραση των προσφύγων στην επίθεση θανάτου, προκάλεσε γενικευμένη επίθεση ακροδεξιών στοιχείων που έφθασαν στο σημείο να πετάξουν πέτρες σε σκηνές, εναντίον προσφύγων και παιδιών. Τα ΜΑΤ παρακολούσαν αμέτοχα την ακροδεξιά επίθεση και μπούκαραν εναντίον προσφύγων-μεταναστών. Τα περισσότερα ΜΜΕ, ινερνετικά αρχικά, μιας και η είδηση δόθηκε από αστυνομική ρεπόρτερ με ιδιαίτερα καλές σχέσεις με αστυνομία, και μετά όλα τα άλλα, μετέδωσαν το γεγονός όπως ακριβώς ήθελαν οι φασίστες. Μιλώντας για επιθέσεις “μεταναστών στη Χίο”. Δυο ημέρες μετά η ΕΡΤ αποδέχθηκε αίτημα της “Χρυσής Αυγής” και μετέδωσε live από τη Βουλή την ομιλία του αρχηγού της Ν. Μιχαλολιάκου, στην οποία ανέλαβε ουσιαστικά την ευθύνη για τις επιθέσεις στη Σούδα της Χίου.\nΤο συμπέρασμα είναι σαφές, η Χρυσή Αυγή χειραγώγησε και ήλεγξε την ΕΡΤ, η διοίκηση της οποίας κρύβεται πίσω από το αστείο -για την περίπτωση-επιχείρημα, πως είναι υποχρεωμένη να μεταδίδει τις ομιλίες πολιτικών αρχηγών. Ας ξεπεράσουμε το γεγονός ότι δεν ήταν ομιλία αλλά πρόσκληση μίσους και μισαλοδοξίας για την οποία αυταπάγγελτα οφείλει να κινηθεί εισαγγελέας ενώ η αρμόδια αρχή ελέγχου του ΕΣΡ οφείλει να καλέσει σε απολογία τη διοίκηση της κρατικής τηλεόρασης. (Παράβαση Άρθρου 1, Ν. 4285/ΦΕΚ Α 191/10.09.2014 περί υποκίνησης, πρόκλησης διακρίσεων και μίσους). Ας μιλήσουμε για την ίδια την κρατική τηλεόραση της ΕΡΤ, τους δημοσιογράφους της και το αρμόδιο υπουργείο που την εποπτεύει.\nΑς μιλήσουμε για την ΕΡΤ ως ΜΜΕ. Όπως σε κάθε ΜΜΕ γίνεται εκτός και εντός της μια ιδεολογικο-πολιτική μάχη. Δεν μπορείς να αναγκάσεις τον δεξιό-ακροδεξιό δημοσιογράφο που παίρνει γραμμή από κομματικά επιτελεία ή από υπουργεία να κάνει ρεπορτάζ για το μαύρο χάλι των hot spot. Οφείλεις όμως να τον αναγκάσεις να τηρεί την περίφημη ουδετερότητα, να κάνει ρεπορτάζ με όλες τις πηγές και να μην παπαγαλίζει τα δελτία τύπου της Χρυσής Αυγής και της κρατικής αστυνομίας. Τι έκανε δηλαδή η νέα ηγεσία της γενικής διεύθυνσης ειδήσεων και ενημέρωσης; Άκουγε ατάραχη από το πρωί να μεταδίδεται στα κρατικά ΜΜΕ η είδηση όπως ακριβώς εκπορευόταν από τους φασίστες; Ή μήπως δεν διάβασε στα social media το χαμό που ακολούθησε της ψεύτικης είδησης; Κι αν δεν τα διάβασε, δεν είδε τα αντίστοιχα ρεπορτάζ των διεθνών δικτύων; Έπρεπε να φθάσει το βραδυνό δελτίο ειδήσεων για να ακουστεί στην ΕΡΤ το γεγονός, όπως ήταν;\nΤέλος ας υπενθυμίσουμε στους εργαζόμενους της ΕΡΤ πως ξανάνοιξε και έχουν τις δουλειές του, όχι γιατί αρκετές εκατοντάδες από αυτούς “μάτωσαν” επί δυο χρόνια στον αγώνα ενάντια στο μαύρο αλλά κυρίως επειδή είχε ξεσηκωθεί ,δικαίως, η ελληνική κοινωνία. Αυτή δηλαδή για την οποία τώρα σιωπούν επιδεικτικά, αφήνοντας τους υπερασπιστές του μαύρου εντός ΕΡΤ, τους ΔΤούδες και ΝΕΡιτες, να αλωνίζουν. Στη διοίκηση και μπροστά σε ανοιχτά μικρόφωνα


"Μεγάλη η συμβολή των Αγ. Κωνσταντίνου και Ελένης για την πίστη μας" - Ορθοδοξία News Agency\nHome \_ Πατριαρχεία \_ Πατριαρχείο Ρουμανίας \_ “Μεγάλη η συμβολή των Αγ. Κωνσταντίνου και Ελένης για την πίστη μας”\n22/05/2019 22/05/2019 Στη συμβολή των Αγίων Κωνσταντίνου και Ελένης στην εδραίωση της Ορθόδοξης πίστης αναφέρθηκε στο χθεσινό του κήρυγμα ο Σεβασμιώτατος Αρχιεπίσκοπος Ιασίου και Μητροπολίτης Μολδαβίας και Μπουκοβίνης κ. Θεοφάνης. “Οι Χριστιανοί των πρώτων αιώνων υπέστησαν φοβερούς διωγμούς, αλλά δεν εγκατέλειψαν την πίστη τους στον Χριστό. Παρέμειναν σταθεροί μέχρι το μαρτύριο. Αυτό το μεγαλείο της πίστης των...\n22 Μαΐου, 2019 - 15:34\n“Μεγάλη η συμβολή των Αγ. Κωνσταντίνου και Ελένης για την πίστη μας”\nΣτη συμβολή των Αγίων Κωνσταντίνου και Ελένης στην εδραίωση της Ορθόδοξης πίστης αναφέρθηκε στο χθεσινό του κήρυγμα ο Σεβασμιώτατος Αρχιεπίσκοπος Ιασίου και Μητροπολίτης Μολδαβίας και Μπουκοβίνης κ. Θεοφάνης. “Οι Χριστιανοί των πρώτων αιώνων υπέστησαν φοβερούς διωγμούς, αλλά δεν εγκατέλειψαν την πίστη τους στον Χριστό. Παρέμειναν σταθεροί μέχρι το μαρτύριο. Αυτό το μεγαλείο της πίστης των χριστιανών αντιλήφθηκε άμεσα ο Μέγας Κωνσταντίνος και εδραίωσε τον χριστιανισμό. Η μητέρα του Αγία Ελένη, που η πίστη της υπήρξε πολύ μεγάλη, έχτισε αρκετούς ναούς και με τον τρόπο αυτό εκδήλωσε την αγάπη της για τον Χριστό και την Εκκλησία. Με τις ενέργειες τους οι σημερινοί εορταζόμενοι Άγιοι άνοιξαν τις πύλες για να ασπαστούν ανά την οικουμένη τον χριστιανισμό” ανέφερε μεταξύ άλλων ο Σεβασμιώτατος.\nΕτικέτες: Εορτή Αγίων Κωνσταντίνου και Ελένης, Μεγάλη η συμβολή των Αγ. Κωνσταντίνου και Ελένης για την πίστη μας, πατριαρχείο Ρουμανίας, Σεβασμιώτατος Αρχιεπίσκοπος Ιασίου και Μητροπολίτης Μολδαβίας και Μπουκοβίνης κ. Θεοφάνης


ΓΙΟΡΤΑΖΟΥΝ: Θέκλα... Θέκλα, Κόπρος, Κόπρις, Μυρσίνη, Μυρσώ, Μέρσα, Αμερισούδα, Αμερσούδα, Αμέρσσα, Αμέρσα, Μυρτιδιώτισσα, Μυρτώ, Μύρτα, Μυρτιά, Περσεφόνη, Πέρσης, Πέρση 24 ΣΕΠΤΕΜΒΡΙΟΥ 2021, 05:59\n"e-Ζωή είναι Ωραία": Το πρόγραμμα του Δεκεμβρίου\n0 8 ΔΕΚΕΜΒΡΙΟΥ 2020, 12:52\nΟποιοσδήποτε κάτοικος του Αλίμου χρειάζεται βοήθεια ή τεχνική υποστήριξη για τις διαδικτυακές πλατφόρμες (Skype, Ζοοm, Ιστοσελίδα Δήμου, Instagram), προκειμένου να συμμετάσχει σε κάποια από τις δια-δράσεις του προγράμματος “e-ζωή είναι ωραία”, θα μπορεί να καλεί στο τηλέφωνο 213 2008044, από Δευτέρα έως Παρασκευή, 10:00 – 19:00.\nΓια αρχή… ας στολίσουμε!\nΦίλοι μας, ο χρυσός κανόνας είναι πως η καλή διάθεση φτιάχνεται και η όρεξη έρχεται τρώγοντας! Μπορεί τις φετινές γιορτές να μην έχει πολλά τραπέζια, φίλους και επισκέψεις, εντούτοις δείτε το στόλισμα του σπιτιού σαν μια ευκαιρία να λάμψει το φως και το πνεύμα των γιορτών μέσα σας.\nΣτολίστε για εσάς, γιατί ΝΑΙ έχει νόημα και ΝΑΙ εγγυόμαστε ότι σας ξανα-κάνει έστω για λίγο παιδί.\nΚατεβάστε όλα τα κουτιά από το πατάρι, βάλτε χριστουγεννιάτικη μουσική, μαγειρέψτε γλυκά, φτιάξτε τα δικά σας στολίδια, γράψτε κάρτες για τους αγαπημένους σας, χορέψτε, παίξτε και χαθείτε στην ανεμελιά των παιδικών μας αναμνήσεων. Τότε, που πιστεύαμε στα παραμύθια και πως ο άγιος με τα άσπρα γένια ήπιε το γάλα του, ενώ κοιμόμασταν…\nΣε μια περίοδο που το ζωντανό θέατρο δεν επιτρέπεται, η θεατρική πράξη βρίσκει νέους τρόπους να προσεγγίσει το κοινό και να προσφέρει στην ψυχή και στο πνεύμα μας, μέχρι να επιστρέψει στον φυσικό της χώρο. Η μεγάλη επιτυχία της χρονιάς, «Το Τρίτο Στεφάνι» του Κώστα Ταχτσή, θα προβληθεί διαδικτυακά για δυο μοναδικές παραστάσεις με την υπογραφή του Κωνσταντίνου Μαρκουλάκη, και τις Μαρία Καβογιάννη και Μαρία Κίτσου στους εμβληματικούς ρόλους της Εκάβης και της Νίνας.\nΜια ολοκαίνουργια διασκευή που αναδεικνύει τις αφηγηματικές αρετές και την ποίηση του μυθιστορήματος, σεβόμενη την πρόθεση του συγγραφέα για μια ιστορία που, όπως και η ζωή, ανοίγει και κλείνει σαν κύκλος. Ένα έργο-σημείο αναφοράς για τη νεότερη ελληνική πεζογραφία το οποίο αφηγείται την ιστορία της χώρας μέσα από τη ζωή δύο γυναικών με φόντο τον Μεσοπόλεμο και την Κατοχή.\nΤιμή Eισιτηρίου: 12,99€\nΑγορά Εισιτηρίου: https://www.viva.gr/tickets/streaming/351474/trito-stefani-6-12\nΤρίτη 15 Δεκεμβρίου, τα μεσάνυχτα\nΠάμε μια βόλτα στο στολισμένο Βερολίνο!\nΣτο ερώτημα αν ο ανθρώπινος νους μπορεί να ταξιδεύει, όπου κι αν βρίσκεται, εμείς απαντάμε ναι! Η μαγεία όμως δεν είναι μόνο αυτή, είναι και το γεγονός πως ο ανθρώπινος νους μπορεί να εφεύρει πάντα μια λύση, ακόμα και στις πιο δύσκολες στιγμές, ακόμα κι εκεί που η φωτιά της πίστης φαίνεται να εξασθενεί.\nΓια τα ταξιδιάρικα, λοιπόν, πουλιά της παρέας που νιώθουν λίγο πιο εγκλωβισμένα μένοντας σπίτι, βρέθηκε τρόπος έστω και για λίγο να ταξιδέψουν σε μια από τις πιο αντιφατικά όμορφες πόλεις της Ευρώπης, το Βερολίνο. Μαζί με τη βέρα Βερολινέζα ξεναγό μας, τη Σίλβια, θα περπατήσουμε από το κτήριο του Κοινοβουλίου και τη βασανισμένη ιστορία του, μέχρι το ορόσημο της πόλης, την Πύλη του Βρανδεμβούργου και τα γύρω μνημεία. Στη συνέχεια, θα περιπλανηθούμε στη γοητευτική λεωφόρο του Unter den Linden και στα πολλά ιστορικά κτήρια, όπως το Πανεπιστήμιο Humboldt και το νησί των Μουσείων, καταλήγοντας στην Alexanderplatz με τον περίφημο τηλεοπτικό πύργο.\nΓια να μπείτε στην παρέα μας, αρκεί μόνο να είστε χρήστης του Facebook και να πατήσετε στον παρακάτω σύνδεσμο:\nΦτιάξτε και ταχυδρομήστε τα δικά σας κουτιά αγάπης!\nΑυτές τις γιορτές πολλοί από εμάς θα βρεθούμε αναγκαστικά μακριά από τους αγαπημένους μας, ωστόσο η αγάπη, η έγνοια, η φροντίδα και το νοιάξιμο μπορούν να φανούν με τόσους πολλούς και απλούς τρόπους. Με αφορμή τις μέρες των Χριστουγέννων, σκεφτήκαμε πόσο όμορφο θα ήταν να φτιάξουμε για τους αγαπημένους μας ένα κουτί αγάπης, ένα κουτί γεμάτο αναμνήσεις, συναισθήματα και χαρά!\nΕπιλέξτε τον παραλήπτη και αφήστε τη φαντασία σας να ανατρέξει σε όμορφες στιγμές σας. Βάλτε σε ένα κουτί αντικείμενα που θα θέλατε να του χαρίσετε, για να έχει μαζί του, όπως φωτογραφίες, γράμματα, αναμνηστικά, αρώματα… και ό,τι μπορεί να συνδέεται με αυτόν. Και ταχυδρομήστε αυτό το κουτάκι αγάπης!\nTip: Είναι μια πολύ καλή ευκαιρία να ξεκινήσετε μια ωραία αλληλογραφία. Όπως και να ‘χει κι εκείνες οι περίοδοι που μύριζε το χαρτί και το παλιό βιβλίο είχαν τη χάρη τους… και μια essence ρομαντισμού που πάντα χρειάζεται!\nΗ χρησιμότητα του τσελεμεντέ από γενιά σε γενιά!\nΣε αυτή τη δράση θα θέλαμε την προσοχή των μεγαλύτερων σε ηλικία μετρ της κουζίνας. Με αφορμή τις υπερβολές των εορταστικών τραπεζιών, αλλά και της καραντίνας – που ψέματα θα πει όποιος δεν έχει βρει τον κρυμμένο σεφ μέσα του -, είναι ευκαιρία να συγκεντρώσουμε και να καταγράψουμε όλες τις αγαπημένες συνταγές, αυτές που μυρίζει όλο το σπίτι μαμά ή γιαγιά ή το αγαπημένο σπίτι στο χωριό.\nΣκεφτείτε λοιπόν τις πιο ιδιαίτερες συνταγές, που δεν είναι εύκολο να τις κάνουμε κάθε μέρα ή κινδυνεύουν να ξεχαστούν, και κρατήστε τις σε ένα τετράδιο, το οποίο θα περάσει σε νεότερα χέρια, με σκοπό να διατηρηθούν όλες αυτές οι γεύσεις και οι παραδόσεις στον χρόνο.\nTip: Κάποιες που έχουν ιδιαίτερη δυσκολία ή μυστικά, μπορείτε να τις εφαρμόσετε και στην πράξη, δείχνοντας τες στα παιδιά και τα εγγόνια σας.\nΘα χαρούμε πολύ να μοιραστείτε μαζί μας συνταγές και tips από τον δικό σας τσελεμεντέ μέσω του προφίλ μας στο Instagram: e_zoi_einai_oraia. Αν δεν έχετε πρόσβαση εσείς, τότε ζητήστε τη βοήθεια των μικρότερων φίλων ή μελών της οικογένειας.\nΚΑΛΕΣ ΓΙΟΡΤΕΣ ΚΑΙ ΚΑΛΑ ΧΡΙΣΤΟΥΓΕΝΝΑ!


Τεχνικό: Πόσα “g” δεχόμαστε σε ατύχημα με μοτοσυκλέτα! | MOTOMAG\nΤεχνικό: Πόσα “g” δεχόμαστε σε ατύχημα με μοτοσυκλέτα!\nΜετά τον πρόσφατο τραυματισμό του Marquez, η Alpinestars έδωσε στην δημοσιότητα τα δεδομένα που κατέγραψε ο αερόσακος, όπως γίνεται κάθε φορά από την Alpinestars σε τέτοια ατυχήματα. Κι όπως κάθε φορά, εμείς τα δημοσιεύουμε, είτε είναι του Marquez είτε οποιουδήποτε άλλου αναβάτη. Δεν είναι η πρώτη φορά που βλέπουμε μία δυνατή πρόσκρουση, ούτε και τα “g” της συγκεκριμένης πρόσκρουσης είναι τα πιο σοκαριστικά που έχουμε δει. Για κάποιο περίεργο λόγο όμως, από τα ανεξήγητα πράγματα που συμβαίνουν στο internet, αυτή την φορά τα σχεδόν 26g που καταγράφηκαν από την Alpinestars προκάλεσαν περισσότερο εντύπωση από κάθε άλλη φορά. Και όπως συμβαίνει με κάθε τι που προκαλεί την εντύπωση, αμέσως ήρθε και η αμφισβήτηση προ τα νούμερα που έγραψε η φόρμα του Marquez. Η αμφισβήτηση μάλιστα εκφράζεται πολλές φορές ταχύτερα ακόμη κι από ένα απλό "Google search" που μπορεί να σου δώσει μερικές επιφανειακές απαντήσεις, προφανώς γιατί κανείς δεν αμφισβητεί πρώτα αυτά που γνωρίζει ο ίδιος για ένα θέμα και έπειτα εκείνα που διαβάζει από μία αξιόπιστη πηγή. Είναι σημείο των καιρών αυτό.\nΣε ντοκυμαντέρ για τις ικανότητες των πιλότων θα δει κανείς για «g» που σκοτώνουν πριν ακόμη γίνουν διψήφιο νούμερο και μπορεί τότε να θεωρήσει πως έχει ολοκληρώσει την γνώση του για την σταθερά που εκφράζει την δύναμη που ασκεί η Γη στον άνθρωπο και τις επιπτώσεις της επιτάχυνσης με πολλαπλάσιο από εκείνη ρυθμό.\nΚι όμως, σε ένα τροχαίο ατύχημα με μοτοσυκλέτα το ανθρώπινο σώμα δέχεται εκατοντάδες “g”! Εδώ και δεκαετίες η επιστήμη έχει επακριβώς μετρήσει τις δυνάμεις πάνω από τις οποίες το ανθρώπινο σώμα θα υποστεί μόνιμες βλάβες, μέσα από την διενέργεια crash test και την εξέλιξη των “crash dummies”.\nΟι οργανισμοί ασφαλείας, όπως ο NHTSA στις ΗΠΑ, ορίζουν τα 60g για διάστημα 3ms ως αποδεκτό όριο σε ατύχημα για την εμπρόσθια πρόσκρουση και την περιοχή του στέρνου, για να ορίσουν την λειτουργία των ζωνών ασφαλείας. Από εκεί και πάνω αρχίζουν οι σοβαρότεροι τραυματισμοί. Ωστόσο τα πραγματικά νούμερα, όπως θα δείτε παρακάτω, μετρούνται σε εκατοντάδες «g» ιδιαίτερα για τους μοτοσυκλετιστές.\nΓια την διεξαγωγή των συμπερασμάτων χρησιμοποιούμε μία βασική έκδοση κούκλας δοκιμών, την Hybrid III 50th percentile male dummy ίδια από την αρχή του τρέχοντος αιώνα με την βασικότερη εξέλιξή της να είναι πως προσαρμόστηκε και για τις γυναίκες καθώς αποδείχτηκε πως τα αποτελέσματα των crash test οδηγούσαν σε εσφαλμένες οδηγίες για ένα τεράστιο ποσοστό οδηγών εκεί έξω… Κι αν οι εταιρείες είχαν αφήσει ένα σημαντικό ποσοστό οδηγών ακάλυπτο, φανταστείτε τι γινόταν στις μοτοσυκλέτες που μόλις στις αρχές της δεκαετίας του ’90 αποκτήσαμε μία κούκλα που θα μπορούσε να μετρήσει σωστά. Κι από τότε έπρεπε να περάσουν σχεδόν δύο δεκαετίες για να φτάσουμε σε ένα κανονικό μοτοσυκλετιστικό “crash dummy” που αν και βασίζεται στο Hybrid III έχει πολλούς περισσότερους αισθητήρες, 64 συνολικά, και μετρά πολλά περισσότερα σημεία με μεγαλύτερη ακρίβεια. Μετά από όλα αυτά και σχετικά πρόσφατα με βάση το πόσες δεκαετίες υπάρχουν στην ζωή μας οι μοτοσυκλέτες, είμαστε σε θέση να έχουμε μία καλύτερη εικόνα για τις δυνάμεις που μπορούν να αποβούν μοιραίες για το σώμα του αναβάτη και ακόμη περισσότερο για τα κράνη.\nΕίναι σημαντικό να γίνει κατανοητό: Ο χρόνος στον οποίο το σώμα δέχεται αυτή την δύναμη είναι το πιο καθοριστικό στοιχείο και μετριέται σε δέκατα του δευτερολέπτου. Αν η διάρκεια επίδρασης της δύναμης αυξηθεί, τότε οι συνέπειες σοβαρεύουν με γεωμετρική πρόοδο. Για αυτό τον λόγο όταν μιλάμε για πολεμικά αεροσκάφη και συνεχή καταπόνηση με μεγάλη διάρκεια, τότε τα νούμερα είναι μονοψήφια. Καθοριστική είναι και η ηλικία. Ένα βρέφος που οι γονείς του το πετούν στον αέρα μέσα στην χαρά για το παιχνίδι της αδρεναλίνης, μπορεί να υποστεί τραυματισμό και με μόλις 2g. Με λίγα λόγια μην εστιάζεται σε ένα νούμερο για τα “g” και ξεχάστε όσα ξέρατε για αυτή την μονάδα με βάση τα ντοκυμαντέρ για τα πολεμικά αεροσκάφη. Σε μία πρόσκρουση οι μέγιστες δυνάμεις ενεργούν σε χρόνο που μετριέται σε κλάσματα. Όχι δευτερόλεπτα, αλλά κλάσματα δευτερολέπτου και μάλιστα δεν έχουν πάντα την ίδια επίδραση καθώς οι έρευνες έχουν δείξει χτύπημα σε κράνος με 117g από το οποίο ο αναβάτης δεν είχε κανέναν τραυματισμό, και χτύπημα με 115g όπου έχασε τις αισθήσεις του, υπήρχε σοβαρό αιμάτωμα και κάταγμα κρανίου. Ταυτόχρονα αναβάτες έχουν επιζήσει, παρότι σοβαρά τραυματισμένοι και από δυνάμεις άνω των 400g. Εστιάζοντας όμως σε ένα νούμερο είναι λανθασμένη οπτική για κάτι τόσο αστάθμητο όπως τα τροχαία ενώ και ο σωματότυπος κάθε αναβάτη είναι διαφορετικός. Οι μαθηματικές πράξεις πρέπει λοιπόν να είναι πολύ πιο σύνθετες.\nμέγιστες τιμές κατά τις δοκιμές πρόσκρουσης από τον οργανισμό SHARP\nτα πιθανότερα σημεία να χτυπήσει ένας μοτοσυκλετιστής με ποσοστά\nΓια την ακρίβεια η επιστήμη έχει ορίσει κι αυτά τα μεγέθη υιοθετώντας ένα σύστημα βαθμολόγησης της σοβαρότητας ενός τραυματία με τον αλγόριθμο AIS που έχει 9 βαθμίδες, με την έκτη όμως να καθορίζει τραύματα από τα οποία δεν μπορεί κανείς να γλιτώσει το θάνατο. Οι επόμενες βαθμίδες μέχρι την ένατη αντιστοιχούν σε ακαριαίες περιπτώσεις. Οι διάφορες επιτροπές ασφαλείας στο ξεκίνημα αυτών των ερευνών, ήθελαν να ξέρουν αν ο προστατευτικός εξοπλισμός μπορούσε να σταματήσει έναν τραυματισμό στο επίπεδο AIS-3 που είναι το τελευταίο αποδεκτό, καθώς 4ο και 5ο παρουσιάζουν λίγες πιθανότητες επιβίωσης. Από εκεί και πέρα, και περισσότερο για εμάς τους μοτοσυκλετιστές, ο δείκτης HIC είναι εκείνος που πρέπει να εστιάζουμε με τα αρχικά να σημαίνουν Head Injury Criterion και να περιγράφουν την σφοδρότητα ενός χτυπήματος στο κεφάλι. Ο HIC υπολογίζεται με τον εξής τρόπο:\nπου είναι μία διανυσματική εξίσωση που έχει αποτυπωθεί έπειτα από πειραματικές μελέτες.\nΗ μεγαλύτερη έρευνα για τα ατυχήματα μοτοσυκλετιστών που έχει ποτέ γίνει στην Ευρώπη είναι η COST327 που διεξήχθη από το 1995 έως το 1999 και δημοσιεύθηκε το 2001. Εκεί βλέπουμε πως μετρούνται οι επιταχύνσεις σε “g” παράλληλα με τον δείχτη HIC σε παραδειγματικές περιπτώσεις αναβατών, τόσο εκείνων που απεβίωσαν, όσο και εκείνων που τα κατάφεραν. Πρόκειται για περιπτώσεις για τις οποίες κατάφεραν να συλλεχτούν όλα τα στοιχεία ώστε να αναπαραχθούν πειραματικά με τις ίδιες μοτοσυκλέτες και οχήματα σε καλωδιωμένες crush dummies. Κι έτσι έχουμε τα νούμερα των δυνάμεων που ενήργησαν. Χαρακτηριστική περίπτωση λοιπόν τα 224g που έγραψε το κράνος ενός αναβάτη που μετά από σύγκρουση με αυτοκίνητο εκτοξεύτηκε στον αέρα και χτύπησε στο έδαφος. Από την σφοδρότατη αυτή σύγκρουση με 224g ο αναβάτης αυτός έφτασε μέχρι AIS-2 για το κεφάλι και AIS-1 για θώρακα και πλευρά. Που σημαίνει πως δεν τραυματίστηκε σοβαρά.\nΓια το κράνος υπάρχουν -πλέον- πολλές μετρήσεις με τις νέες crash dummies και τον νέο λαιμό που έχουν φτιάξει για να ανταποκρίνεται στην πραγματικότητα. Στις πρώτες δοκιμές πριν δεκαετίες δεν μπορούσε να μπει κανονικό κράνος στο κεφάλι της κούκλας και ο λαιμός δεν στήριζε το βάρος. Όλα ήταν στο περίπου και το περίπου δεν έχει καμία σχέση με την πραγματικότητα. Εκτός από αυτό όμως, εκείνες οι κούκλες δεν είχαν δάχτυλα για να πιάνουν το γκρπ και άλλες κλειδώσεις που παίζουν βασικό ρόλο για όταν κάποιος δεν είναι δεμένος σε ένα κάθισμα. Εκτός από αυτή την τεράστια αλλαγή, υπάρχουν πλέον και διάφοροι οργανισμοί που μετρούν τα κράνη ώστε να διαπιστωθεί αν πληρούν τις προδιαγραφές σε επαναλαμβανόμενα χτυπήματα από όλες τις πλευρές. Στο τέλος δημοσιεύουν, κάποιοι από αυτούς, και την βαθμολογία κάθε μοντέλου. Τέτοιοι είναι ο βρετανικός SHARP και ο αυστραλιανός CRUSH. Μετρούνται κατά τις δοκιμές αυτές ακραίες επιταχύνσεις που αγγίζουν τα 400g για τα ελάχιστα χιλιοστά δευτερολέπτου που διαρκεί η ένταση αυτή της δύναμης. Κι όπως έχει δείξει η COST327 τέτοιες δυνάμεις μπορούν να απαντηθούν στα κοινά τροχαία ατυχήματα των μοτοσυκλετιστών. Οι δοκιμές αυτές άλλωστε έχουν αποδείξει πως μετωπικά τα κράνη προστατεύουν πολύ λιγότερο από αυτό που κάνουν στο άνω κέντρο τους ή στο πλάι.\nΧαρακτηριστικό είναι και ένα δικό μας παράδειγμα που ο motocross αναβάτης του περιοδικού, Δημήτρης Κεραμιδάς, υπέστη έναν άσχημο τραυματισμό στην διάρκεια δοκιμών στην Ιταλία όταν προσγειώθηκε μετωπικά στο χώμα, στο σημείο δηλαδή που το κράνος προστατεύει λιγότερο. Ο γιατρός στην Ιταλία όπου του έκανε ράμματα στο πρόσωπο του είπε πως το σκίσιμο του δέρματος είναι από μέσα προς τα έξω, από αίμα που ήθελε να φύγει συνέπεια της σφοδρότητας της πτώσης, κάτι που σύμφωνα με τους θεράποντες ιατρούς παρατηρείται μετά τα 20g! Λίγο παραπάνω από αυτά ή μεγαλύτερη διάρκεια ενέργειας της δύναμης και η εξέλιξη θα ήταν πολύ πιο άσχημη για τον Δημήτρη.\nΚαμία σχέση με τα 224g που η COST327 έρευνα αναφέρει σε ένα από τα πολλά παραδείγματα με αίσιο τέλος, καθώς εκεί το χτύπημα στο κράνος ήταν ψηλά και πάνω, σε ένα από τα σημεία που είναι καλύτερα προστατευμένα, αλλά και που το κεφάλι του ανθρώπου προστατεύεται καλύτερα. Τα αγγεία στο πρόσωπο είναι πολύ περισσότερα και πολύ πιο ευαίσθητα.\nΗ COST327 απέδειξε και πόσο τεράστια διαφορά έχει να χτυπήσει κανείς με κράνος ή χωρίς, δείχνοντας πειραματικά αυτό που η κοινωνία έχει γνωρίσει πρακτικά… Το αφρώδες στο κράνος αυξάνει το όριο χρόνου που υπάρχει μέχρι η δύναμη της πρόσκρουσης να έρθει στο κρανίο και όταν μιλάμε για χιλιοστά δευτερολέπτου σε συνολική διάρκεια, τότε κι ακριβώς ένα χιλιοστό να κερδίσεις μπορεί να σημαίνει την διαφορά μεταξύ ζωής και θανάτου.\nΟ προστατευτικός εξοπλισμός μπορεί εύκολα να κάνει την διαφορά ανάμεσα σε μόνιμη βλάβη και σε ολιγοήμερη παραμονή στο νοσοκομείο. Οι δυνάμεις που ασκούνται ακόμη και στα πιο απλά τροχαία ατυχήματα είναι τεράστιες και η μόνη προστασία που έχουμε απέναντί τους, είναι αυτά που φοράμε. Η COST327 δεν έγινε στις πίστες με πανάκριβες στολές που δεν μπορεί κανείς να αγοράσει, αλλά πατώντας σε πραγματικά ατυχήματα από αυτά που γίνονται στους δρόμους. Για ένα ατύχημα που θα επιφέρει τραυματισμό AIS2 έως AIS4 χρειάζεται μόλις 24% αύξηση της δύναμης για να γίνει ο τραυματισμός αυτός της τάξης AIS5-AIS6 που σημαίνει ελάχιστες πιθανότητες να ζήσει κανείς ή ακόμη και θάνατος. Χωρίς κράνος υπερκαλύπτει κανείς αυτό το 24%! Στις περιπτώσεις αυτές των ατυχημάτων και των δυστυχημάτων που επαναλήφθηκαν εργαστηριακά, φάνηκε πως ένας δείκτης HIC2000 δίνει μόλις 50% πιθανότητες να επιζήσει κανείς, ενώ από 250 έως 300g σε οποιοδήποτε σημείο του κράνους, ο τραυματισμός είναι της τάξης του AIS5 και από 300g γίνεται AIS6 και πάνω. Χωρίς αυτό να σημαίνει πως δεν καταγράφηκε περίπτωση που με περισσότερα “g” κατάφερε να σωθεί. Το λεγόμενο θαύμα. Σε κάθε περίπτωση υπάρχει διαφορετική ανεκτικότητα σε δυνάμεις για κάθε πλευρά του κράνους ενώ φάνηκε πως ακόμη και τα πιο συνηθισμένα τροχαία μπορούν να επιφέρουν δυνάμεις της τάξης των 27g και άνω στο κράνος!\nΣτο αμερικανικό ποδόσφαιρο μία πρόσφατη έρευνα έδειξε πως τα χτυπήματα στα κράνη κατά την διάρκεια του αγώνα αγγίζουν με μεγάλο ρυθμό επαναληψημότητας τα 40g! Αυτό σημαίνει πως οι αθλητές εμπλέκονται σε εβδομαδιαία ή καθημερινά τροχαία ατυχήματα. Και παρόλο που ο εξοπλισμός προστατεύει επαρκώς, η συνεχής αυτή άσκηση των επιταχύνσεων εσωτερικά στον εγκέφαλο δημιουργεί προβλήματα που αυτή την στιγμή είναι υπό διερεύνηση μιλώντας για πιθανό σύνδρομο. Εμάς αυτό το παράδειγμα μας εξυπηρετεί για ένα και μόνο και λόγο, καθώς δεν ασχολούμαστε με το αμερικανικό ποδόσφαιρο: Το πόσο συνηθισμένο είναι να γίνονται συγκρούσεις στα κράνη με δυνάμεις έως και 40g από τις οποίες ο άνθρωπος συνεχίζει ακάθεκτος την πορεία του, τουλάχιστον όταν δεν υπάρχει καθημερινή επανάληψη και μόνο αν φορά κράνος.\nστιγμιότυπο από την απαρχή των δοκιμών με μοτοσυκλετιστικό crush dummy νέας γενιάς:


Essential Phone: επίσημη υποστήριξη από Lineage OS 16\nΤο Essential Phone έχει με διαφορά την καλύτερη υποστήριξη λογισμικού. Είναι το πρώτο κινητό μετά τα Pixel που παίρνει νέες εκδόσεις και ενημερώσεις κώδικα ασφαλείας. Εκτός από το επίσημο Android έχουν βγει πολλές custom ROM μερικές επίσημες και μερικές όχι. Στις τελευταίες έχει βγει εδώ και καιρό μια Lineage OS 16 ROM η οποία έγινε πρόσφατα επίσημη. Αυτό σημαίνει ότι υπάρχει επίσημη υποστήριξη στις συσκευές από την ομάδα των developer της εταιρείας και όχι από κάποιον ανεξάρτητο προγραμματιστή.\nΤο πλεονέκτημα της Lineage OS 16 ROM σε σχέση με το stock Android είναι η δυνατότητα χρήσης του κινητού εκτός του οικοσυστήματος της Google. Ή όταν η εταιρεία του κινητού δεν δίνει πια ενημερώσεις κάτι που δεν ισχύει για την ώρα.\nΟ CEO, Andy Rubin, έκανε σχόλια στο Twitter για ένα πιθανό δεύτερο Essential Phone. Δεν μπορούμε να ευχηθούμε καλύτερη συνέχεια.\nTags: essential phoneLineageOS\nNext post Huawei: το «τερμάτισε» με διαφημίσεις Booking.com στις lockscreens!\nPrevious post Banggood: weekend deals σε Xiaomi, OnePlus, Redmi, Nokia κ.α! Βιαστείτε!\nΜετωπική ΟΤΕ – συνδικαλιστών για μισθούς και επιδόματα


" ΝΕΑ ΔΙΑΠΛΑΣΗ ΜΠΟΛΑΤΙΟΥ": 7η ΑΙΜΟΔΟΣΙΑ ΝΕΑΣ ΔΙΑΠΛΑΣΗΣ ΜΠΟΛΑΤΙΟΥ\n7η ΑΙΜΟΔΟΣΙΑ ΝΕΑΣ ΔΙΑΠΛΑΣΗΣ ΜΠΟΛΑΤΙΟΥ\n45 ΜΟΝΑΔΕΣ ΜΕΣΑ ΣΕ ΤΡΕΙΣ ΩΡΕΣ!!! ΠΡΑΓΜΑΤΙ ΝΕΟ ΑΙΜΑ!!! ΝΕΟΙ ΑΝΘΡΩΠΟΙ ΝΕΕΣ ΠΑΡΟΥΣΙΕΣ ΚΑΙ ΜΕΓΑΛΗ ΔΙΑΘΕΣΗ ΠΡΟΣΦΟΡΑΣ!!! ΑΥΤΟ ΔΕΙΧΝΕΙ ΤΗΝ ΕΠΙΤΥΧΗΜΕΝΗ ΠΟΡΕΙΑ ΤΟΥ ΣΥΛΛΟΓΟΥ ΜΑΣ ΝΑ ΚΑΝΕΙ ΑΓΑΠΗΜΕΝΟ ΤΟ ΧΩΡΙΟ ΜΑΣ ΚΑΙ ΝΑ ΠΡΟΣΦΕΡΕΙ ΠΟΛΙΤΙΣΜΟ ΚΑΙ ΚΟΙΝΩΝΙΚΗ ΜΕΡΙΜΝΑ ΣΤΟΥΣ ΚΑΤΟΙΚΟΥΣ ΤΗΣ ΠΕΡΙΟΧΗΣ ΜΑΣ!!!\nΤΟ Δ.Σ ΤΟΥ ΣΥΛΛΟΓΟΥ ΕΥΧΑΡΙΣΤΕΙ ΟΛΟΥΣ ΠΟΥ ΒΟΗΘΗΣΑΝ ΜΕ ΚΑΘΕ ΜΕΣΟ ΓΙΑ ΑΥΤΗΝ ΤΗΝ ΕΚΔΗΛΩΣΗ !!!ΠΟΛΛΑ ΕΥΧΑΡΙΣΤΩ ΑΞΙΖΟΥΝ ΑΠΟ ΤΙΣ ΚΥΡΙΕΣ ΠΟΥ ΕΤΟΙΜΑΖΑΝ ΚΑΙ ΠΡΟΣΦΕΡΑΝ ΤΟΝ ΟΜΟΡΦΟ ΜΠΟΥΦΕ ΕΩΣ ΟΛΑ ΤΑ ΜΕΛΗ ΤΟΥ ΣΥΛΛΟΓΟΥ ΠΟΥ ΕΤΡΕΞΑΝ , ΤΟ ΝΟΣΗΛΕΥΤΙΚΟ ΚΑΙ ΙΑΤΡΙΚΟ ΠΡΟΣΩΠΙΚΟ ΤΟΥ ΝΟΣΟΚΟΜΕΙΟΥ ΜΑ,Σ ΤΗΝ ΕΚΛΗΣΙΑΣΤΙΚΗ ΕΠΙΤΡΟΠΗ ΚΑΙ ΤΟΝ ΠΑΠΑ ΚΥΡΙΑΚΟ ΑΛΛΑ ΠΑΝΩ ΑΠ ΟΛΑ ΣΤΗ ΓΩΓΩ ΤΗΝ ΑΓΓΕΛΑΙΝΑ ΓΙΑ ΤΗΝ ΠΡΟΕΤΟΙΜΑΣΙΑ ΚΑΙ ΤΗ ΣΥΜΠΑΡΑΣΤΑΣΗ ΣΤΟΥΣ ΑΙΜΟΔΟΤΕΣ!!!\nΙΣΩΣ ΣΤΟΥΣ ΑΙΜΟΔΟΤΕΣ ΝΑ ΠΡΕΠΕΙ ΝΑ ΠΟΥΜΕ ΤΑ ΠΙΟ ΠΟΛΛΑ ΕΥΧΑΡΙΣΤΩ!!!ΧΩΡΙΣ ΑΥΤΟΥΣ ΔΕ ΘΑ ΥΠΗΡΧΕ ΑΥΤΗ Η ΤΡΑΠΕΖΑ ΑΙΜΑΤΟΣ ΚΑΙ ΟΛΗ ΑΥΤΗ Η ΠΡΟΣΠΑΘΕΙΑ!!! ΦΙΛΟΙ ΑΙΜΟΔΟΤΕΣ Η ΝΕΑ ΔΙΑΠΛΑΣΗ ΣΑΣ ΕΥΧΑΡΙΣΤΕΙ ΓΙΑ ΤΗΝ ΕΠΙΣΤΟΣΥΝΗ ΣΑΣ ΤΗ ΣΥΜΜΕΤΟΧΗ ΣΑΣ ΚΑΙ ΤΗΝ ΠΡΟΣΦΟΡΑ ΣΑΣ!!! ΚΑΛΗ ΣΥΝΕΧΕΙΑ!!! ΠΑΝΤΑ ΤΕΤΟΙΑ!!!\nΕΟΡΤΑΣΤΙΚΕΣ ΕΥΧΕΣ ΑΠΟ ΤΗ ΝΕΑ ΔΙΑΠΛΑΣΗ\nΚαθώς τελειώνει η περιφορά του Επιταφίου για ακόμη μια χρονιά με ευλαβικό τρόπο μέσα στην ολάνθηση νυχτερινή φύση της Βόχας ... οι ευχές έ...\nΤα παιδιά ήσαν υπέροχα, ο κόσμος αγάπησε την παράσταση, ο κ.΄Αρης Σταυρου και όλοι οι συντελεστές της Νέας Διάπλασης δούλεψαν πολύ και τα ...


The Grove Κριτικές - Λος Άντζελες, Καλιφόρνια - Skyscanner\nΚατατάχθηκε #6 στις Λος Άντζελες δραστηριότητες\nΌμορφο υπαίθριο εμπορικό κέντρο και αγορά με αγροτικά προϊόντα...υπέροχα καταστήματα και υπέροχα γεύματα.\nΌμορφο μέρος. Το περιβάλλον είναι φοβερό. Η λαϊκή αγορά είναι ακριβώς δίπλα. Τα παιδιά θα λατρέψουν τη σύντομη διαδρομή με το τρένο.\nΤι θαυμάσιος τρόπος για να περάσετε τη μέρα σας! Μια όαση φαγητού και αγορών περιμένει εδώ τον ταξιδιώτη. Από κυριλέ καταστήματα μέχρι μοντέρνα φαγάδικα και φρέσκα προϊόντα από φάρμες στο τραπέζι σας. Το Grove είναι πραγματικά απόλαυση. Η μουσική στο γκαζόν και τα μαγαζιά με παγωτά είναι πραγματικά μια γιορτή για τις αισθήσεις.\nLindo! Show de música ao vivo, varias lojas legais pra compras vale super a pena conhecer!!\nΑμερικανική, Μπάρμπεκιου, Καφές και Τσάι


η ελιά: Οταν οι κροκόδειλοι εξόντωναν δεινόσαυρους\nΟταν οι κροκόδειλοι εξόντωναν δεινόσαυρους\nΕχει διαπιστωθεί ότι την εποχή των δεινοσαύρων υπήρχαν γιγάντια είδη κροκοδείλων. Οι αρχαίοι κροκόδειλοι κυνηγούσαν και στη στεριά και στη θάλασσα. Μεγάλα ζώα αλλά και πολλά θαλάσσια είδη αποτελούσαν τα θηράματά τους. Νέα ευρήματα δείχνουν ότι ορισμένοι κροκόδειλοι δεν δίσταζαν να επιτεθούν ακόμη και σε μεγάλους δεινοσαύρους.\nΟι μεγαλύτεροι κροκόδειλοι που ζουν σήμερα στον πλανήτη φτάνουν σε μήκος τα επτά μέτρα και σε βάρος τον ένα τόνο. Εχουν ανακαλυφθεί τα απολιθώματα αρκετών αρχαίων ειδών κροκοδείλων που ζούσαν την εποχή των δεινοσαύρων. Ο Sarcosuchus που ζούσε στην Αφρική και τη Νότιο Αμερική είχε μήκος 11.5 μέτρα και βάρος 8 τόνων. Ο Deinosuchus ζούσε στη Βόρειο Αμερική έφτανε σε μήκος τα 12 μέτρα και είχε βάρος 8.5 τόνους. Ο Purussaurus ζούσε στον Αμαζόνιο έφτανε σε μήκος τα 13 μέτρα και σε βάρος τους δέκα τόνους.\nΝέα ευρήματα (δαγκωνιές σε απολιθώματα) δείχνουν ότι ο Deinosuchus πραγματοποιούσε επιθέσεις σε δεινοσαύρους. Τα νέα ευρήματα μελέτησε ομάδα ερευνητών με επικεφαλής τον Ερνέστο Μπλάνκο, ειδικό στον τομέα της παλαιοβιομηχανικής στο Ινστιτούτο Φυσικής του Μοντεβιδέο. Εκτιμούν ότι ο Deinosuchus έκανε επιθέσεις σε αδρόσαυρους αλλά και σε ορισμένα είδη θεροποδών, την οικογένεια δεινοσαύρων στην οποία ανήκει και ο Τυραννόσαυρος ρεξ. Σύμφωνα με τους ερευνητές ο Deinosuchus άρπαζε με τα τεράστια σαγόνια του τους δεινοσαύρους και κατάφερνε να τους περιστρέφει και ταυτόχρονα να τους διαμελίζει. Οπως είναι ευνόητο το θέαμα ενός γιγάντιου κροκόδειλου να έχει αρπάξει ένα μεγάλο δεινόσαυρο και να τον περιστρέφει μέχρι θανάτου θα ήταν πραγματικά μοναδικό αλλά και κυριολεκτικά τρομακτικό. Η μελέτη δημοσιεύεται στην επιθεώρηση «Historical Biology». Πηγή: tovima.gr


Ορθόδοξη Mπλογκόσφαιρα: Ο πειρασμός να μη μπορεί να σ'ακουμπήσει\nΑναρτήθηκε από orthodox στις 1:45 π.μ.\nΝα 'χεις την κάλυψη της Χάρης του Θεού με την προσευχή σου και να 'σαι σαν ένα πυρακτωμένο ηφαίστιο που ό,τι και να πέσει μέσα λιώνει και έτσι ο πειρασμός να μην μπορεί να σ'ακουμπήσει. Όταν κάτι είναι καυτό δεν ακουμπάς το χέρι σου πάνω, διότι θα καείς!\nΌταν η ψυχή σου καίγεται από προσευχή και από αγάπη στο Χριστό, ο πειρασμός και να 'ρθει δε μπορεί να σ'ακουμπήσει, γιατί καίγεται, όταν βλέπει ότι το μυαλό σου λέει "Κύριε Ιησού Χριστέ ελέησέ με". "Κύριε Ιησού Χριστέ ελέησέ με"! Να το λες για να γίνει. Ζήτα έλεος για να λάβεις έλεος. Λέγε το όνομα του Κυρίου για να'ρθει ο Κύριος κοντά σου...\nΑΝΕΞΕΡΕΥΝΗΤΑ ΜΥΣΤΗΡΙΑ ΑΠΟ ΤΗΝ ΑΙΩΝΙΟΤΗΤΑ. Ο ΜΑΚΑΡΙΣΤΟΣ ΜΗΤΡΟΠΟΛΙΤΗΣ ΧΙΟΥ ΠΑΝΤΕΛΕΗΜΩΝ ΦΩΣΤΙΝΗΣ ΓΡΑΦΕΙ.\nIt’s a gift from God (Elder Iosif the Hesychast)


Myrό Gallery: Greek Marble Initiative | Πέντε νέες συμμετοχές από την Ελλάδα και το εξωτερικό\nΣουρωτή Θεσσαλονίκης, 10 Αυγούστου 2013\nΗ διοργάνωση της Greek Marble Initiative ανακοινώνει την συνεργασία της με 5 νέους γλύπτες από την Ελλάδα και το εξωτερικό. Πρόκειται για τον Μιχάλη Βουζουνεράκη, την Έφη Παπαργυρίου, τον Αντώνη Μαγκριώτη, τον Φίλιππο Καλαμάρα και τον Vitaly Gnatyuk. Ο αριθμός των γλυπτών που εργάζονται πλέον στο πλαίσιο της πρωτοβουλίας είναι πλέον 21, γεγονός που εγκαθιδρύει το συμποσιακό πρώτο στάδιο της Πρωτοβουλίας ως το μεγαλύτερο συμπόσιο ελεύθερης δημιουργίας γλυπτών που έχει γίνει ποτέ στην Ελλάδα.\nΟ Vitaly Gnatyuk είναι γνωστός ρώσος γλύπτης . Γεννήθηκε και μεγάλωσε στο Sarapul της Ρωσίας. Σπούδασε γλυπτική στη Σχολή Καλών Τεχνών της Κungur. Αρχικά εργάστηκε στον χώρο των γραφικών τεχνών. Μετά το 1989 άρχισε και πάλι να ασχολείται με την γλυπτική, οπότε, άνοιξε δικό του εργαστήρι μικρογλυπτικής και έγινε γνωστός στην Ρωσία για τα γλυπτά του. Έχει εκθέσει έργα του στο Παρίσι και στην Ρωσία στην Μόσχα, το Πέρμ και την Αγία Πετρούπολη. Είναι μέλος του Συλλόγου Καλλιτεχνών της Μόσχας, όπου εκθέτει σε τακτική βάση.\nΟ Φίλιππος Καλαμάρας γεννήθηκε στην Αθήνα το 1978 και τώρα κατοικεί στην Φλώρινα. Είναι γλύπτης και διδάσκων στο εργαστήριο Τρισδιάστατων Εφαρμογών και Διακοσμητικής, καθώς και στα Πολυμέσα, στο Πανεπιστημιακό Τμήμα Εικαστικών και Εφαρμοσμένων Τεχνών της Φλώρινας. Συμμετέχει ως εκπαιδευτής σε σεμινάρια μετεκπαίδευσης της Ένωσης Καθηγητών Καλλιτεχνικών Μαθημάτων και της Α.Σ.Κ.Τ. Αθήνας, διδάσκοντας εφαρμογές animation για τα σχολεία, σε καθηγητές και δασκάλους καλλιτεχνικών. Διαθέτει πτυχίο Γλυπτικής από το Πανεπιστήμιο του Loughborough School of Art and Design στην Αγγλία, έχει Master στην Σύγχρονη Τέχνη και την Θεωρία της Τέχνης από την Σχολή Καλών Τεχνών του Εδιμβούργου στη Σκωτία., και συμμετείχε σε ομαδικές εκθέσεις στην Ελλάδα και το εξωτερικό. Δημόσια τοποθετημένο έργο του βρίσκεται στην κοινότητα Thorp Acr στην Αγγλία, «Γυναικεία Φιγούρα», Ατσάλι, 226 εκ., 2002.\nΟ Αντώνης Μαγκριώτης γεννήθηκε στο Δραβήσκο Σερρών. Σπούδασε στη Στρ. Σχολή Ευελπίδων, είναι Πολ. Μηχ. Δομικών Έργων ΤΕ και φοιτά στην Σχολή Καλών Τεχνών, στο Τμήμα Εικαστικών και Εφαρμοσμένων Τεχνών του ΑΠΘ και συγκεκριμένα στο εργαστήριο Γλυπτικής στο εργαστήριο του καθηγητή Γιώργου Τσάρα. Επίσης έχει μελετήσει και ασχοληθεί με την αγιογραφία. Πήρε μέρος στην "XV Biennale de la Mediterranee" 2011, Θεσσαλονίκη, ως επικεφαλής ομάδος φοιτητών του εργαστηρίου Βιομηχανικού Σχεδιασμού της Σχ. Καλ. Τεχνών. Έλαβε, καθώς και τα μέλη της ομάδας, τιμητική διάκριση από το ΑΠΘ για το σχεδιασμό και υλοποίηση του "Fairing design of the formula of the Aristotle Racing team (ART)". Επίσης πήρε μέρος στο διαγωνισμό TRA(N)SHFORMATION με επιλογή έργων, του "Eco Art Festival" στο Εθνικό Μουσείο Σύγχρονης Τέχνης (ΥΠΕΚΑ). Ζει και εργάζεται στη Θεσσαλονίκη.\nΟ γλύπτης Μιχαήλ Βουζουνεράκης γεννήθηκε στον Ηρακλειο Κρητης το 1980. Έζησε και μεγάλωσε στη Ιεραπετρα. Έφυγε μετά το λύκειο για να σπουδάσει στη σχολή μαρμαρογλυπτικής στο Πύργο της Τήνου με καθηγητές το γλύπτη Γ.Μανιατάκο,το ζωγράφο Δ.Μπέζα ,τον Γ.Συλίκο καθηγητή μαρμαρογλυπτικής και τη Γ.Ρουκούνη-Μανιατάκου καθηγήτρια στο αρχιτεκτονικό σχέδιο. Κατά τη διάρκεια των τριών χρόνων 1998-2001 στη σχολή της Τήνου βραβεύθηκε και τα τρία χρόνια με βραβείο από το Υπουργείο Αιγαίου και Κυκλαδων για την επίδοσή του στη μαρμαρογλυπτική. Υπάρχουν αρκετά έργα του σε ιδιωτικές συλλογές ,κοιμητήρια ,εκκλησίες ,κ.α. στην Ελλάδα και το εξωτερικό. Απο το 2012 συμμετειχε σε διεθνή συμποσια γλυπτικης στο Λίβανο, την Ρωσία, την Ρουμανία, την Τουρκια και την Αίγυπτο.\nΗ Greek Marble Intiative και πως να συμμετέχετε\nΜια ομάδα ανθρώπων της τέχνης συγκεντρώθηκαν στην Θεσσαλονίκη μετά από πρωτοβουλία του συλλέκτη & αντικέρ Σταύρου Μυρωνίδη και δημιούργησαν την Greek Marble Initiative με στόχο την παραγωγή πρωτότυπων έργων σύγχρονης ελληνικής γλυπτικής -κυρίως με μάρμαρο- και την δημιουργία διεθνούς αγοράς για αυτή, μέσα από ιδιωτική επένδυση. Η Πρωτοβουλία αναλαμβάνει σειρά πρωτοβουλιών προς την κατεύθυνση της ανάδειξης της σύγχρονής ελληνικής γλυπτικής σε μάρμαρο, τόσο στην Ελλάδα όσο και στο εξωτερικό. Σαν πρώτο βήμα αγοράστηκαν εκατοντάδες τόνοι εκλεκτό ελληνικό γλυπτικό μάρμαρο, και στο πλαίσιο της συμποσιακής φάσης της πρωτοβουλίας προσκλήθηκαν γλύπτες από την Ελλάδα και το εξωτερικό να παράγουν έργα τους. Το project δεν έχει περιορισμένη διάρκεια, αλλά θα συνεχιστεί ώσπου οι κλιματολογικές συνθήκες να ανακόψουν την ροή των υπαίθριων εργασιών. Οι συμμετοχές για φέτος κλείνουν στις 20 Αυγούστου, ωστόσο η Greek Marble Initiative θα συνεχίσει και κατόπιν του πέρατος των εργασιών ολοκλήρωσης έργων με εκθέσεις, δημόσιες δράσεις και ενέργειες καθιέρωσης των γλυπτών που συνδέονται μαζί της στην Ελλάδα και το εξωτερικό. Για κάθε πληροφορία επικοινωνήστε με τον Πάρη Καπράλο (6948813460) και τον κ. Σταύρο Μυρωνίδη (6971890212).\nΦωτογραφίες υψηλής ανάλυσης έργων του κ. Μιχαήλ Βουζουνεράκη κατεβάζετε από ΕΔΩ.\nΦωτογραφίες υψηλής ανάλυσης έργων του κ. Αντώνη Μαγκριώτη κατεβάζετε από ΕΔΩ.\nΦωτογραφίες υψηλής ανάλυσης έργων του κ. Φίλιππου Καλαμάρα κατεβάζετε από ΕΔΩ.\nΦωτογραφίες υψηλής ανάλυσης έργων του κ. Vitaly Gnatyuk κατεβάζετε από ΕΔΩ.\nLabels: Γλυπτική, Γραφείο Τύπου


Δημοσιογράφος της Πόρτο ξέσπασε κατά Ρονάλντο: Τον αποκάλεσε γουρούνι\n«Στόλισε» και την οικογένειά του\nΑρκετά έντονη ήταν η ρεβάνς ανάμεσα στη Γιουβέντους και την Πόρτο για τους «16» του Champions League, κάτι που αποδείχηκε και από το γεγονός ότι το ματς οδηγήθηκε στην παράταση, διαδικασία από την οποία κατάφεραν να πάρουν την πρόκριση οι Ίβηρες. Το ματς έληξε με νίκη των Ιταλών με 3-2, ωστόσο το 2-1 του πρώτου αγώνα τους έστειλε εκτός συνέχειας.\nΑυτό σημαίνει ότι για πρώτη φορά μετά από 16 χρόνια τα προημιτελικά της κορυφαίας διασυλλογικής διοργάνωσης δεν θα έχουν την παρουσία ούτε του Κριστιάνο Ρονάλντο, ούτε του Λιονέλ Μέσι. Μάλιστα, ο Πορτογάλος σούπερ σταρ βρέθηκε στο στόχαστρο ενός συμπατριώτη του δημοσιογράφου και εκφωνητή των «δράκων», ο οποίος τον… στόλισε για τα καλά.\n«Πήραμε εκδίκηση από τους κλέφτες Ιταλούς. Πήραμε εκδίκηση από το γουρούνι τον Ρονάλντο γι’ αυτά που έκανε στο “Ντραγκάο”. Πόσο υπερήφανος είναι ο λαός του Πόρτο. Τώρα περιμένω το βίντεο της Ντολόρες (μητέρα του Κριστιάνο) και των άλλων ξεδοντιάρικων μελών της οικογένειας», έγραψε στα social media o Φερνάντο Σαούλ, όπως μετέφεραν ΜΜΕ της Πορτογαλίας και φυσικά δεν μπορούσαν να μην αναπαράγουν τα ιταλικά Μέσα όπως η Tuttosport.\nΦυσικά, τα όσα ανέφερε, προκάλεσα ντόρο τόσο στη χώρα του όσο και στο εξωτερικό -και κυρίως στην Ιταλία, όπως φαντάζει λογικό. Μετά από το… κύμα αγνάκτησης εναντίον του, ο Σαούλ ζήτησε συγνώμη. Ωστόσο, δεν είναι η πρώτη φορά που ο συγκεκριμένος ξεφεύγει, καθώς και το 2017 στο ντέρμπι με την Μπενφίκα είχε πει από τα μεγάφωνα του γηπέδου: «Κουραστήκαμε να μάς κλέβουν».\nChampions LeagueΓιουβεντουςΚριστιανο ΡοναλντοΠορτο


Εικόνα διάλυσης στον Ηρακλή! Ντου οπαδών, μπουκάλια κι αποχωρήσεις | ebasket.gr\nΚεντρική Basket League Ηρακλής Εικόνα διάλυσης στον Ηρακλή! Ντου οπαδών, μπουκάλια κι αποχωρήσεις\nΕικόνα διάλυσης στον Ηρακλή! Ντου οπαδών, μπουκάλια κι αποχωρήσεις\nΔημοσίευση στις 12/02 10:42\nΤο νέο αρνητικό αποτέλεσμα για τον Γηραιό προκάλεσε μεγάλη ένταση, με τα σκηνικά που σημειώθηκαν να είναι επιεικώς απαράδεκτα.\nΣύμφωνα με την εφημερίδα Live Sport, με το τέλος του αγώνα με τον ΠΑΟΚ, οπαδοί του Ηρακλή επιτέθηκαν φραστικά στον προπονητή και τους παίκτες του συλλόγου. Το σκηνικό δεν σταμάτησε εκεί, αφού κάποιοι οπαδοί κατάφεραν να φτάσουν μέχρι τα αποδυτήρια της ομάδας.\nΕκεί πέταξαν αντικείμενα και ένα μπουκάλι χτύπησε τον Ουίλ Χάτσερ στο κεφάλι, κάτι που “τρέλανε” τον Αμερικανό, ο οποίος ήταν έτοιμος να συγκρουστεί με τους οπαδούς. Με την παρέμβαση των ψυχραιμότερων, τελείωσε αυτό το περιστατικό.\nΟι οπαδοί, όμως, περίμεναν στο πάρκινγκ, με αποτέλεσμα να ακολουθήσει νέος γύρος φραστικών επιθέσεων, ενώ όπως αναφέρει η εφημερίδα, οι οπαδοί προπηλάκισαν και μέλη της ΚΑΕ που είχαν μείνει στο γήπεδο.\nΤο κλίμα στον Ηρακλή είναι άσχημο, με τον προπονητή, Αστέριο Καλύβα, να παραιτείται, ενώ κάποιοι από τους ξένους παίκτες εξέφρασαν την επιθυμία να αποχωρήσουν, μετά τα όσα έγιναν στα αποδυτήρια και το κλίμα τρομοκρατίας που υπάρχει\nΜένει να φανεί αν θα υπάρξουν νέες εξελίξεις ή κάποια επίσημη τοποθέτηση από την πλευρά του Ηρακλή.\nΠροηγούμενο Βίρτους Μπολόνια – Βενέτσια 82-89: Ο Μπράμος απέκλεισε τον Τεόντοσιτς\nΕπόμενο Οι αθλητικές μεταδόσεις της ημέρας (12/2)


ΕΣΠΑ: Επιπλέον 200 εκατ. ευρώ για την ενίσχυση μικρομεσαίων τουριστικών επιχειρήσεων - ERGON blog\nΕΣΠΑ: Επιπλέον 200 εκατ. ευρώ για την ενίσχυση μικρομεσαίων τουριστικών επιχειρήσεων\nMε πρωτοβουλία του Υφυπουργού Οικονομίας & Ανάπτυξης, κ. Στάθη Γιαννακίδη, και της Υπουργού Τουρισμού, κας Έλενας Κουντουρά, επιτεύχθηκε η ενίσχυση του προϋπολογισμού της δράσης του ΕΠΑνΕΚ «Ενίσχυση της Ίδρυσης και Λειτουργίας Νέων Τουριστικών Μικρομεσαίων Επιχειρήσεων» με επιπλέον 200 εκατ. ευρώ, προκειμένου να ικανοποιηθεί το υψηλό επενδυτικό ενδιαφέρον και η ανάγκη υποστήριξης βιώσιμων επενδύσεων στον τουριστικό τομέα.\nH αρχική δημόσια δαπάνη της δράσης ήταν 120 εκατ. ευρώ και είχε ήδη αυξηθεί στα 411 εκατ. ευρώ, εντάσσοντας 2.527 επενδυτικά σχέδια. Με τη νέα τροποποίηση της Πρόσκλησης, η δημόσια δαπάνη θα ξεπεράσει τα 600 εκατ. ευρώ, πενταπλάσια του αρχικού προϋπολογισμού, ενισχυμένη με 150 εκατ. ευρώ δημόσιας δαπάνης από πόρους του ΕΠΑΝΕΚ και 50 εκατ. ευρώ από πόρους των Περιφερειακών Επιχειρησιακών Προγραμμάτων. Μετά τις νέες αποφάσεις θα ενταχθούν τα νέα επενδυτικά σχέδια, σύμφωνα με τη νέα βαθμολογική βάση που θα διαμορφωθεί για τις αξιολογημένες προτάσεις ανά ομάδα Περιφερειών.\nO Υφυπουργός Οικονομίας & Ανάπτυξης, κ. Στάθης Γιαννακίδης σε δήλωσή του σημειώνει: «Ξεπερνώντας τα 600 εκατ. ευρώ δημόσιας δαπάνης, ικανοποιούμε το αυξημένο ενδιαφέρον για επενδύσεις στον τουρισμό και κινητοποιούμε κεφάλαια που θα ξεπεράσουν κατά πολύ το 1 δις ευρώ, ενισχύοντας την ανάπτυξη και την απασχόληση σε ένα κρίσιμο τομέα για την ελληνική οικονομία».\nLabels ΕΠΑΝΕΚ, ΕΠΕΝΔΥΣΕΙΣ, ΕΠΕΝΔΥΤΙΚΑ ΣΧΕΔΙΑ, ΕΣΠΑ, ΤΟΥΡΙΣΜΟΣ, ΧΡΗΜΑΤΟΔΟΤΗΣΗ\nΕΣΠΑ: Επιπλέον 200 εκατ. ευρώ για την ενίσχυση μικρομεσαίων τουριστικών επιχειρήσεων Reviewed by ERGON blog on Φεβρουαρίου 13, 2019 Rating: 5